title: Eerik Harju

text: Kaudella 2018–2019 Harju jatkoi Pyrintö Akatemiaksi nimensä muuttaneessa joukkueessa M1DA:ssa. Hän nousi jälleen myös edustusjoukkueen kokoonpanoon ja teki 7. joulukuuta 2018 Katajaa vastaan viisi pistettä.


title: Jouko Pölönen

text: Jouko Markku Kalevi Pölönen (s. 1970) on OP Ryhmän pankkiliiketoiminnan johtaja, OP Yrityspankki Oyj:n toimitusjohtaja ja Helsingin Seudun Osuuspankin toimitusjohtaja. Pölönen aloitti Ilmarisen toimitusjohtajana 1. elokuuta 2018 aloittaen työskentelyn Ilmarisella saman vuoden toukokuussa.


title: Sota ja rauha (vuoden 2016 televisiosarja)

text: Sota ja rauha () on brittiläis-yhdysvaltalainen historiallinen minidraamasarja, jonka on käsikirjoittanut Andrew Davies ja ohjannut Tom Harper. Se perustuu Leo Tolstoin samannimiseen romaaniin.


text: "Sota ja rauha" sai ensiesityksensä BBC One -kanavalla 3. tammikuuta 2016.


title: Kirby (pelisarja)

text: Kirby Nintendon kehittämä ja julkaisema tasohyppelypelisarja, joissa esiintyy Kirby-hahmo. Sarjaan kuuluvissa peleissä on myös pulmapelien ominaisuuksia.


title: Saksanniemen kahakka

text: Saksanniemen kahakka oli Porvoon Saksalassa 17. marraskuuta 1917 tapahtunut väkivaltainen yhteenotto, joka syntyi, kun Helsingin työväen järjestyskaarti hajotti porvariston ylläpitämän Saksanniemen ratsupoliisikoulun toiminnan. Läheisen Kiialan kartanon mailla käytiin tulitaistelu, jossa haavoittui puolenkymmentä miestä, ja hieman myöhemmin poliisikoulun tiloja tukiessaan järjestyskaarti surmasi kaksi sen henkilökuntaan kuulunutta entistä poliisikonstaapelia. Koulun oppilaat pakenivat, ja siirtyivät lopulta Etelä-Pohjanmaalla sijaitsevalle Lappajärvelle, jossa kurssi käynnistyi uudelleen vielä joulukuun aikana.


title: Saksanniemen kahakka

text: Kahakka oli yksi marraskuun 1917 yleislakon aikaisista väkivaltaisuuksista, joka ennakoi tammikuussa 1918 käynnistynyttä sisällissotaa. Sen taustalla oli maaliskuun vallankumouksesta lähtien jatkunut työväenliikkeen ja porvariston välinen kamppailu Suomen suuriruhtinaskunnan ylimmästä järjestysvallasta. Esimerkiksi Saksanniemen poliisikoulu perustettiin salaa, eikä oppilaiksi otettu työväenjärjestöjen jäseniä, vaan se muodostettiin ainoastaan entisistä poliiseista, maanviljelijöistä ja ylioppilaista. Tämän vuoksi vasemmisto pitikin poliisikoulua työväkeä vastaan suunnattuna.


title: Saksanniemen kahakka

text: Suomen suuriruhtinaskunnan ylin järjestysvalta kaatui maaliskuun 1917 vallankumouksen yhteydessä, kun kenraalikuvernööri Franz Albert Seyn vangittiin ja kansanjoukot pakottivat hänen alaisuudessaan toimineet vihatut poliisit eroamaan. Järjestyksenpito siirtyi venäläiselle sotaväelle, joka puolestaan luovutti sen edelleen järjestäytyneelle työväelle. Vielä maaliskuun aikana perustettiin kansanmiliisi, jonka toiminta loppui senaatin määräyksestä lähes koko maassa jo toukokuun lopussa. Miliisi jatkoi edelleen toimintaansa muun muassa Helsingissä, jossa se kuitenkin oli lakossa lähes koko heinäkuun.


title: Saksanniemen kahakka

text: Lakon päätyttyä porvaristo perusti Helsingin työväenjärjestöjen eduskunnan alaisen miliisin vastapainoksi entisistä poliiseista kootun Yövartijayhdistyksen ja elokuisten elintarvikemellakoiden jälkeen pelkästään porvaristosta koostunut Helsingin kaupunginhallitus perusti kuun lopussa everstiluutnantti Bruno Jalanderin johtaman poliisireservin, jota alettiin kouluttamaan Kaivohuoneella. Jalander värväsi eri puolilta Suomea 400 miestä, joiden kouluttajiksi palkattiin keväällä viroistaan erotettuja entisiä komisarioita. Työväestö ei kuitenkaan luottanut Jalanderiin, koska hän oli aikaisemmin hajottanut maatalouslakkoja voimatoimin, ja lopulta työväen järjestyskaarti hajotti ”lahtarikaartina” pidetyn Kaivohuoneen poliisikoulun syyskuussa.


title: Saksanniemen kahakka

text: Porvarienemmistöinen senaatti päätti 19. syyskuuta perustaa poliisikoulun, joka aloitti toimintansa Porvoossa. Sen toiminta oli salaista, eikä oppilaiksi hyväksytty lainkaan työväestön edustajia, vaan heidät värvättiin entisten poliisien, maanviljelijöiden ja ylioppilaiden keskuudesta. Lokakuun puoliväliin mennessä siihen oli liittynyt noin 200 miestä. Ratsupoliiseja kouluttaneen opiston paikaksi valittiin Kiialan kartanoon kuulunut Saksanniemen tila, joka sijaitsi Porvoonjoen varrella noin neljä kilometriä kaupungin keskustan pohjoispuolella. Sen johtajaksi valittiin aikaisemmin Suomen rakuunarykmentissä palvellut ratsumestari Gaston Ahrenberg. Hänen apulaisenaan toimi keväällä erotettu poliisikomissaari Pekka Kuokkanen, joka oli myös entinen rakuuna.


title: Saksanniemen kahakka

text: Oppilaiden joukkoon onnistui kuitenkin värväytymään myös joitakin työläisiä, ja lopulta koulun toiminta paljastettiin "Työmies"-lehdessä. Vasemmisto piti sen perustamista työväestöä vastaan suunnattuna provokaationa ja porvariston valmistautumisena sisällissotaan. Poliisikoulun hajottamisesta levisi ensimmäisiä huhuja jo lokakuussa, mutta ilmeisesti viranomaisten väliintulo esti Helsingin työväen järjestyskaartia toteuttamasta hanketta. Päätös Saksanniemen poliisikoulun hävittämisestä tehtiin lopullisesti ennen marraskuun puolivälissä alkanutta yleislakkoa, koska sen toiminnan epäiltiin haittaavan lakon toteuttamista Helsingissä.


title: Saksanniemen kahakka

text: Elintarvikepulan synnyttämien lakkojen vuoksi koko kesä oli myös Porvoossa hyvin levoton. Elintarvikkeiden hinnat olivat muutaman kuukauden aikana nousseet pahimmillaan jopa kolminkertaisiksi. Kaupungissa toimi jo tuolloin useita kirja- ja lehtipainoja, joiden kirjaltajat olivat lakossa koko kesän ajan vaatien hinnannousujen johdosta suuria palkankorotuksia. Tuloksettomana päättyneen lakon jälkeen paikallinen työväenkaarti ja lakkokomitea pyysivät elokuussa Helsingin järjestyskaartilta apua ahneina pitämisensä kauppiaiden kuriinsaamiseksi. Porvoo oli tuolloin porvarienemmistöinen kaupunki, jonka suojeluskunnassa oli noin 150–200 jäsentä. Kokonaan siviilien johtamalla suojeluskunnalla ei kuitenkaan ollut aseita ja myös sen organisaatio oli hyvin hataralla pohjalla. Porvoon työväen järjestyskaartiin kuului 300–400 miestä, joilla ei myöskään ollut käytännössä lainkaan aseita. Lisäksi Porvoon Työväenyhdistyksen sisäiset kiistat tekivät järjestyskaartista hajanaisen, ja se piti itseään suojeluskuntaa sekä Saksanniemen poliisikoulua heikompana.


title: Saksanniemen kahakka

text: Yleislakko käynnistyi Porvoossa vuorokautta Helsinkiä myöhemmin torstaina 15. marraskuuta. Lakko alkoi hajanaisesti ja sen yhteydessä esiintyi myös levottomuuksia, joihin työväenyhdistys pelkäsi suojeluskunnan ja poliisikoulun puuttuvan. Järjestyskaartilla oli hyvät suhteet Helsinkiin, josta vielä samana päivänä pyydettiin apua Saksanniemen poliisikoulun hajottamiseksi ja yleislakon turvaamiseksi. Lisäksi mukaan vaadittiin venäläisiä sotilaita. Historioitsija Tuija Wetterstrandin tutkimuksen kukaan Porvooseen lähti ilmeisesti Helsingin varsinaisesta järjestyskaartista erillään toiminut vallankumouksellinen osasto, joka kutsui itseään "punakaartiksi". Se oli muodostettu toukokuussa 1917 Kaisaniemessä pidetyssä entisten punakaartilaisten kokouksessa.


title: Saksanniemen kahakka

text: Tieto Porvoon työväenkaartin esittämästä avunpyynnöstä kiiri Saksanniemeen seuraavana päivänä, jolloin se kantautui myös senaatin perustamalle salaiselle sotilaskomitealle. Sen jäsenet matkasivat viimeisellä mahdollisella junalla Porvooseen entisen Venäjän armeijan kenraalin Hannes Ignatiuksen koollekutsumaan neuvonpitoon Itä-Uudenmaan suojeluskuntien päällikön vapaaherra Gustav Silfverhjelmin sekä paikallisten liikemiesten kanssa. Tapaamiseen saapui myös ratsumestari Ahrenberg, joka vaati koululle aseita puolustautumista varten. Uusi kenraalikuvernööri N. V. Nekrasov ei ollut antanut poliisikoululle aseita, koska pelkäsi niitä käytettävän venäläistä sotaväkeä vastaan. Sotilaskomitean jäsenet toivat mukanaan muutamia kivääreitä ja pistooleja, mutta panoksia ei heilläkään ollut.


title: Saksanniemen kahakka

text: Kokouksen jälkeen Ignatius, Ahrenberg, ja Kuokkanen lähtivät Saksanniemeen suunnittelemaan koulun puolustamista tulevaa hyökkäystä vastaan. Se kuitenkin todettiin mahdottomaksi käytössä olevalla aseistuksella, joka käsitti vain kymmenkunta vanhaa kertalaukauksista Berdan-kivääriä sekä saman verran Colt-pistooleja. Lisäksi oppilailla oli uniformuun kuuluvia sapeleita. Apuvoimiakaan ei ollut saatavilla, sillä Itä-Uudenmaan suojeluskuntalaiset olivat kyseisenä viikonloppuna 40 kilometrin päässä keskellä merta sijaitsevalla Hamnskärin saarella vastaanottamassa saksalaisen "UC-57"-sukellusveneen salakuljettamaa ase- ja tarvikelastia.


title: Saksanniemen kahakka

text: Epätoivoiseksi havaitusta tehtävästä huolimatta koulun vartiointia tehostettiin seuraavaksi yöksi. Helsingin, Mäntsälän ja Loviisan maanteille lähetettiin parin-kolmen miehen vahvuisia ratsastavia tiedustelupartioita, ja lisäksi Sipoon suunnalle Hinthaaran ja Nikkilän kyliin asetettiin etuvartiot. Sipoon suojeluskuntaa pyydettiin katkaisemaan rata punakaartin junan pysäyttämiseksi, mutta siitä kuitenkin kieltäydyttiin, koska samalla myös kaikki muu junaliikenne olisi kärsinyt.


title: Saksanniemen kahakka

text: Kun yön aikana ei tapahtunut mitään, päätti kenraali Ignatius varhain aamulla lähteä Sipoon Svartbölessä sijaitsevalle huvilalleen. Kello 10 saatiin kuitenkin Nikkilästä puhelimitse tieto, että järjestyskaartin juna oli juuri ohittanut aseman. Sen kyydissä kerrottiin olevan satamäärin punaisin tunnuksin varustettuja aseistettuja miehiä, joiden joukossa oli myös paljon venäläisiä sotilaita. Ahrenberg soitti Svartböleen kenraali Ignatiukselle ja pyysi tältä apua hyökkäyksen torjumiseen. Ignatius pakkasikin huvilallaan olleet aseensa autoon ja lähti kuljettamaan niitä Porvooseen. Puolenpäivän aikaan tuli Hinthaarasta hälytys junasta, jossa oli ”400 huligaania ja saman verran ryssiä vahvasti aseistettuina”. Kaupungille levinneet huhut puolestaan kertoivat jopa tuhannesta punakaartilaisesta, anarkistimatruusista ja venäläisestä sotilaasta. Todellisuudessa järjestyskaartin miehiä saapui Porvooseen vain noin 350, eikä tapahtumista kirjoittaneiden porvarillisten sanomalehtienkään mukaan joukossa ollut venäläisiä.


title: Saksanniemen kahakka

text: Viimeisen hälytyksen jälkeen rata aiottiin vielä katkaista ennen Kiialan seisaketta, mutta kun Ahrenberg ja Kuokkanen saapuivat paikalle, oli järjestyskaartin juna jo perillä. Seisake sijaitsi aivan Kiialan kartanon päärakennuksen tuntumassa, josta poliisioppilaat avasivat tulen junasta nousseita järjestyskaartilaisia kohti. Kun hyökkääjät vastasivat tulitukseen ja tekivät rynnäkön kohti kartanoa, ei Ahrenbergille jäänyt muuta mahdollisuutta kuin kehottaa miehiään hajaantumaan epäjärjestyksessä ja pyrkimään turvaan eri suuntiin.


title: Saksanniemen kahakka

text: Tarkastettuaan Kiialan päärakennuksen aseiden ja elintarvikkeiden löytämiseksi, Vilhelm Nikanderin johtama järjestyskaarti suuntasi kohti Saksanniemen tilaa, joka sijaitsi noin puolitoista kilometriä kartanon pohjoispuolella laajan peltoaukean takana. Poliisikoululaisten pakoa suojasi 12 miehen vahvuinen osasto, jonka Ahrenberg sijoitti asemiin keskellä peltoaukeaa sijaitsevan Vessilänmäen rinteille. Miehille oli jaettu kertalaukauksiset kiväärit, joihin kullekin riitti vain kymmenenkunta koulun varastossa ollutta ikivanhaa patruunaa. Viimeisenä Kiialasta vetäytyi Ahrenbergin johtama ratsuosasto, jota punakaartilaiset seurasivat ampumaketjussa marssien.


title: Saksanniemen kahakka

text: Kun järjestyskaartilaiset olivat edenneet ampumaetäisyydelle, avasivat poliisikoululaiset tulen. Puolenkymmentä järjestyskaartilaista haavoittui, vaikkeivät kaikki kiväärit toimineet kunnolla, ja myös osa patruunoista oli viallisia. Poliisikoululaiset olivat niin hyvin suojautuneita, että laukaustenvaihdossa haavoittui vain yksi oppilas. Patruunoiden loputtua poliisikoululaiset vetäytyivät nopeasti puolustusasemistaan ja pakenivat koulun jo jättäneiden tavoin Mäntsälän suuntaan tai Porvoonjoen yli kohti Loviisaa. Viimeisinä vetäytyneet jäivät seuraamaan järjestyskaartin toimia joen vastarannalla sijaitsevalle Kallolankalliolle. Kaupungin porvarit puolestaan seurasivat yhteenottoa Pappilanmäeltä, josta avautui näköala Kiialan peltoaukealle.


title: Saksanniemen kahakka

text: Saksanniemen päärakennukseen olivat jääneet koulun palveluksessa olleet entinen vanhan väen aliupseeri Heikki Kuusto (s. 1868) sekä entinen jefreitteri Johan Fallström (s. 1872), jotka molemmat olivat myös entisiä poliisikomissaareja. Valkoisten myöhemmän kertomuksen mukaan koululle saapuneet punakaartilaiset ampuivat välittömästi Kuuston, ja Fallström surmattiin hetkeä myöhemmin pistimillä lyhyen kuulustelun jälkeen. Poliisikoulun tilat tutkiessaan järjestyskaarti tuhosi opiston irtaimiston ja paperit sekä ryösti koulun rahat. Tämän jälkeen he hajaantuivat pienempiin ryhmiin ja tarkastivat vielä muun muassa Saksalan nuorisoseuran talon. Läheisestä metsästä tavoitettiin Kiialan kartanon tilanhoitaja, jonka osa kaartilaisista oli valmis ampumaan, mutta lopulta hänet saatettiin turvallisesti kotiinsa. Svartbölestä aseiden kanssa lähtenyt kenraali Ingatius ei ehtinyt perille ennen kahakan alkua. Tavattuaan Hinthaarassa poliisikoululta paenneita, vetäytyi hän heidän kanssaan Drägsbyn kartanoon suunnittelemaan jatkotoimia.


title: Saksanniemen kahakka

text: Osa hyökkääjistä lähti poliisikoulun ratsuilla pidättämään Sannaisten suuntaan paennutta Ahrenbergia, mutta eivät onnistuneet tavoittamaan häntä. Illansuussa he suuntasivat Porvooseen, jonne muu joukko oli jo aikaisemmin jatkanut Kiialasta junalla. Sanomalehtitietojen mukaan järjestyskaartilaisia oli vastassa Porvoon porvareiden lähettämä neljän hengen lähetystö, jonka kanssa käytiin neuvotteluja lakon jatkumisesta. "Työmies" kertoo, että lakkokomitean vaatimuksiin suostuttiin vapaaehtoisesti ja kaupungissa oli tämän jälkeen rauhallista. "Uusimaa-lehden" mukaan lähetystö kuitenkin otettiin panttivangeiksi ja vietiin työväentalolle, jonka jälkeen kaupunginvaltuusto suostui allekirjoitti vaaditun sopimuksen. Lisäksi lehti väitti, että järjestyskaartilaiset olivat jääneet koko yöksi kaupunkiin ryypiskelemään. Myös Helsingin järjestyskaartiin kuulunut Anton Vilén on kertonut, että Porvoosta takaisin palanneen osaston miehet olivat umpihumalassa. Häneen mukaansa kaartilaisille aseenkäsittelyä opettanut Jukka Rahja oli myös myöhemmin Pietarissa vaihtanut Saksanniemestä vietyjä hevosia aseisiin.


title: Saksanniemen kahakka

text: Saksanniemen tapahtumia on joka tapauksessa myöhemmässä vapaussotakirjallisuudessa paisuteltu, eikä niiden todellisesta kulusta ole tarkkaa tietoa. Esimerkiksi mukana ollut järjestyskaartilainen Karl Koskelin on kuvannut yhteenottoa muisteluissaan vain tarkastuksen yhteydessä syntyneeksi ”pieneksi kahakaksi”, kun taas poliisikoulun oppilaana olleen Juho Korhosen mukaan järjestyskaarti piiritti koko Saksanniemen ampumaketjullaan.


title: Saksanniemen kahakka

text: Saksanniemen kahakan jälkeen vajaa puolet poliisikoulun henkilöstöstä siirtyi Pohjanmaalle, jossa se koottiin uudelleen joulukuussa 1917 Lappajärven Hyytiälän kylässä. Sisällissodan sytyttyä tammikuussa 1918 poliisikoulun oppilaista muodostettiin osastoja, jotka osallistuivat ainakin Vilppulan, Heinolan ja Lahden taisteluihin.


title: Saksanniemen kahakka

text: 4. syyskuuta 1927 paikalla paljastettiin muistomerkki.


title: Wipeout (videopeli)

text: Wipeout (tyyliteltynä WipEout) on Psygnosisin kehittämä ja julkaisema ajopeli. Peli on julkaistu vuonna PlayStationille.


title: Wipeout (videopeli)

text: Psygnosis toimi yhdessä The Designers Republicin kanssa pelin suunnittelussa. Peli oli yksi ensimmäisistä, jonka ääniraidalla käytettiin lisensoitua musiikkia.


title: Wipeout (videopeli)

text: Peli on ollut esillä muun muassa elokuvassa "Hakkerit".


title: Wipeout (videopeli)

text: IGN antoi pelille arvosanaksi 8.0/10 arvostelussaan.


title: Compass Group

text: Compass Group plc on brittiläinen monikansallinen ruokapalveluyritys ja toimii myös siivous-, kiinteistöpalvelu- ja tukipalvelualalla. Sen pääkonttori Compass House on Chertseyssa Surreyssa. Se on maailman suurin sopimuspohjainen ruokapalveluyritys. Yhtiö toimii myös Suomessa. Se tekee yrityksiin, kouluihin, yliopistoihin, sairaaloihin, erilaisiin tapahtumiin ja niin edelleen 5,5 miljardia ateriaa vuodessa.


title: Compass Group

text: Fortune-lehden mukaan vuonna 2017 työllistämällä 527 180 henkilöä Compass Group oli maailman 10. suurin yksityinen työnantaja ja samalla Euroopan toiseksi suurin yksityinen työnantaja Volkswagenin jälkeen.


title: Compass Group

text: Compass Group on listattu Lontoon pörssiin.


title: Compass Group

text: Maaliskuussa 2018 eläkkeelle aikonut yrityksen pääjohtaja Richard Cousins kuoli lento-onnettomuudessa uudenvuodenaattona 2017.


title: Tarja Teva

text: Tarja Aulikki Teva (s. 18. helmikuuta 1967 Tampere) on suomentaja, joka on kääntänyt varsinkin norjalaista kirjallisuutta.


title: Tarja Teva

text: Tarja Teva syntyi syntyi liikenneopettaja Juhani Tevan ja terveydenhoitaja Leena Ruokostenpohjan perheeseen. Tevalla on humanististen tieteiden kandidaatin tutkinto Oslon yliopistosta vuodelta 1991 ja hän on opiskellut myös Tampereen yliopistossa. "Aamulehden" Norjan kirjeenvaihtajana hän toimi 1989–1992, suomentaja hän on ollut vuodesta 1993. Teva oli Suomen kääntäjien ja tulkkien ja liiton hallituksen jäsen 1997–2002 ja puheenjohtaja 2000–2002. Itämeren kirjailija- ja kääntäjäneuvoston johtokunnan jäsen hän oli 1999–2002. Teva on suomentanut useiden eri kirjailijoiden teoksia, kuten norjalaisilta Kjell Askildsenilta, Tove Nilseniltä, Karin Fossumilta, Levi Henrikseniltä, Anne B. Ragdelta, Linn Ullmannilta ja Hanne-Vibeke Holstilta, suomenruotsalaisilta Marianne Peltomaalta ja Hannele Mikaela Taivassalolta sekä intialaiselta Aravind Adigalta. Tampereen suomentajapalkinnon Teva sai vuonna 1998.


title: Tarja Teva

text: Vuonna 2009 Teva valittiin sitoutumattomana Kuhmoisten kunnanhallituksen puheenjohtajaksi.


title: Matti Suominen

text: Matti Suominen (s. 29. tammikuuta 1933 Suodenniemi) on suomalainen kirjailija.


title: Matti Suominen

text: Suomiselta on julkaistu kaksi romaania. "Kun on vaaralle alttiina syntymämaa" kertoo talvisotaan valmistautuvasta Suomesta ja kuvaa sota-aikaa kotirintaman näkökulmasta. Suomisen kerronta on verkkaista ja yksityiskohtaista. Erityispiirteenä on laitteiden ja työmenetelmien teknisten kuvausten tarkkuus.


title: Matti Suominen

text: Suominen on toiminut ennen kirjailijanuraansa muun muassa hirsirakentajana, maanrakennusurakoitsijana ja turvepehkun valmistajana.


title: Maisa Tikkanen

text: Maija-Liisa (Maisa) Tikkanen (s. 14. syyskuuta 1952 Oulujoki) on suomalainen tekstiilitaiteilija.


title: Maisa Tikkanen

text: Maisa Tikkanen syntyi työkaluviilaaja Uuno Olavi Tikkasen ja keittäjä Elina Kokkosen perheeseen. Hänen puolisonsa vuodesta 1984 on taidemaalari Esa Tapani Tuomiranta. Tikkanen tuli ylioppilaaksi 1971 ja valmistui Taideteollisesta korkeakoulusta 1975. Toimittuaan Tampellan painokangassuunnittelijana 1977–1978 hän on ollut vapaa taiteilija, opettaja ja luennoija vuodesta 1979. Savonlinnan Taidelukion kuvataiteen lehtorina Tikkanen toimi 1998–2002. Hän on pitänyt yksityisnäyttelyitä vuodesta 1980 ja osallistunut yhteisnäyttelyihin vuodesta 1973 sekä Suomessa että ulkomailla. Hänen teoksiaan on esillä useissa eri museoissa, kokoelmissa ja julkisissa tiloissa. Suomi muotoilee -näyttelyn kunniamaininta myönnettiin Tikkaselle 1985, Muotoilun valtionpalkinnon hän sai 1989, Mikkelin läänin taiteilijapalkinnon 1991 ja Vuoden tekstiilitaiteilijaksi hänen valittiin 1994. Tikkaselle myönnettiin valtion viisivuotinen taiteilija-apuraha 2002, Suomen Kulttuurirahaston kolmivuotisen taiteilija-apurahan hän sai 2008.


title: Mildred Dresselhaus

text: Mildred Dresselhaus (o.s. Spiewak, 11. marraskuuta 1930 New York, New York, Yhdysvallat – 20. helmikuuta 2017 Cambridge, Massachusetts, Yhdysvallat) oli yhdysvaltalainen materiaalitieteilijä.


title: Mildred Dresselhaus

text: Mildred Spiewak syntyi Brooklynissä 1930. Hänen vanhempansa olivat Ethel Teichtheil ja Meyer Spiewak, jotka olivat puolanjuutalaisia maahanmuuttajia. Mildred kasvoi Bronxissa rankalla alueella 1930-luvun laman aikana. Perheen heikosta rahatilanteesta huolimatta Mildred ja hänen isoveljensä Irving kehittyivät lahjakkaiksi viulisteiksi, ja he saivat stipendin musiikkikouluihin.


title: Mildred Dresselhaus

text: Tajuttuaan koulutuksen merkityksen Spiewak päätti hakea Hunter College High Schooliin, joka koulutti lahjakkaita tyttöjä jatko-opintoja varten. Koulun pääsykoe oli tunnetusti vaativa, ja Spiewak käytti kaiken vapaa-aikansa opiskeluun. Hän pääsi kouluun ja sai matematiikan osiosta täydet pisteet. Valmistuttuaan high schoolista Spiewak jatkoi opintojaan Hunter Collegessa. Hän suunnitteli uraa opettajana, mutta hänen fysiikan opettajansa, tuleva Nobel-voittaja Rosalyn Yalow, kannusti häntä tieteelliselle uralle.


title: Mildred Dresselhaus

text: Spiewak valmistui collegesta 1951. Yalow auttoi Spiewakia saamaan tämän jälkeen Fulbright-stipendin, jonka avulla hän pääsi vuodeksi Cambridgen yliopistoon. Hän valmistui 1953 fysiikasta maisteriksi Radcliffe Collegesta. Tämän ansiosta hän pystyi käymään Harvardin yliopiston luennoilla, mutta hän joutui silti tenttimään miehistä erillään. Väitöskirjansa Spiewak teki Chicagon yliopistossa. Tutkimus käsitteli suprajohteiden ominaisuuksia magneettikentässä. Chicagossa hän tapasi myös tulevan miehensä Gene Dresselhausin, jonka kanssa hän meni naimisiin vuonna 1958.


title: Mildred Dresselhaus

text: Dresselhausit työskentelivät jonkin aikaa Cornellin yliopistossa, kunnes he saivat 1960 paikan MIT:n Lincoln-laboratoriosta. Mildred Dresselhaus siirtyi siellä tutkimaan miehensä erikoisalaa, puolijohteita. Hän tutki erityisesti magneettikentän vaikutusta puolijohteisiin. Hän tutki myös niin sanottuja semimetalleja, kuten arsenikkia, grafiittia ja vismuttia, jotka reagoivat osittain kuten puolijohteet ja osittain kuten suprajohteet.


title: Mildred Dresselhaus

text: Dresselhausit siirtyivät vuonna 1967 MIT:n kansalliseen magneettilaboratorioon, jossa Mildred jatkoi työtään puolijohteiden parissa. Hänestä tuli vuonna 1968 yliopiston sähkötekniikan professori, ja hän oli 1972–1974 sähkötieteiden ja -tekniikan laitoksen varajohtaja


title: Mildred Dresselhaus

text: Dresselhaus halusi tutkimusuransa ohella edistää naisten asemaa tieteessä. Hän oli järjestämässä 1971 MIT:n ensimmäistä naisten foorumia. Carnegie Foundation antoi hänelle 1973 apurahan, jonka tarkoituksena oli tukea hänen työtään naisten rohkaisemiseksi perinteisesti miesvaltaisille tieteen ja tekniikan aloille. Vuosina 1973–1985 Dresselhausilla oli Abby Rockefeller Mauzé -professuuri, joka myönnetään naisprofessorille, joka haluaa auttaa tutkintoa suorittavien naisten uraa.


title: Mildred Dresselhaus

text: Materiaali- ja insinööritieteiden keskusta Dresselhaus johti 1977–1983. Hänestä tuli 1985 MIT:n instituuttiprofessori, joka on oppilaitoksen korkein titteli. Hän sai kunnian ensimmäisenä naisena. MIT:n professoreissa ei yleensä ole kuin korkeintaan 12 aktiivista instituuttiprofessoria.


title: Mildred Dresselhaus

text: Dresselhaus tutki 1980-luvun lopulla ja 1990-luvulla buckminsterfullereenia, joka on hiilen muoto, jossa 60 atomia on järjestäytynyt jalkapallomaiseen muotoon.


title: Mildred Dresselhaus

text: Dresselhaus siirtyi 1990-luvun aikana nanotieteiden pariin. Hänen tutkimuskohteenaan oli muun muassa hiilinanoputket. Dresselhaus, hänen miehensä ja Riichiro Saito ennustivat 1992, että hiilinanoputket olisivat muodosta riippuen joko puolijohteita tai semimetallisia. He todistivat väitteensä 1998.


title: Mildred Dresselhaus

text: Mildred Dresselhaus oli naimisissa tutkija Gene Dresselhausin kanssa. He saivat neljä lasta, Mariannen, Carlin, Paulin ja Eliotin. Mildred Dresselhaus kuoli helmikuussa 2017 Cambridgen Mount Auburnin sairaalassa, missä hän oli ollut lyhyen aikaa heikentyneen terveyden takia.


title: DJ Qualls

text: Donald Joseph Qualls (s. 10. kesäkuuta 1978) on yhdysvaltalainen näyttelijä. Qualls on syntynyt Nashvillessä, Tennesseessä. Quallsin merkittävimpiin roolisuorituksiin kuuluu elokuva Road Trip.


title: Turvalan uunilla ja muita lauluja

text: Turvalan uunilla ja muita lauluja on Jimmy Träskelinin ja Sampo Korvan yhteisalbumi, joka julkaistiin 11. heinäkuuta 2016.


title: Turvalan uunilla ja muita lauluja

text: Levyllä Jimmy Träskelin ja Sampo Korva jatkavat seikkailujaan perinnemusiikin maailmassa. Tällä kertaa pelimannit sukeltavat suomalaisen eroottisen kansanperinteen ratkiriemukkaaseen maailmaan. Levy on äänitetty stereomikrofonilla ilman päälleäänityksiä Jylhän kylätalolla Kaustisella vuonna 2016.


title: Turvalan uunilla ja muita lauluja

text: Kaikki kappaleet sovittaneet Jimmy Träskelin ja Sampo Korva.


title: Kiliani–Fischer-synteesi

text: Kiliani–Fischer-synteesi on menetelmä, jossa aldoosi- tai ketoosisokereista valmistetaan homologeja, joissa on yksi hiiliatomi enemmän kuin lähtöaineessa. Reaktio on nimetty kehittäjiensä saksalaisten kemistien Heinrich Kilianin ja Hermann Emil Fischerin mukaan.


title: Kiliani–Fischer-synteesi

text:
Heinrich Kiliani julkaisi vuonna 1885 tutkimustuloksen, jonka mukaan aldoosit reagoivat vetysyanidin kanssa muodostaen syanohydriinejä. Hermann Emil Fischer tutki samaan aikaan myös hiilihydraatteja ja havaitsi, että reaktiossa muodostuneet syanohydriinit voidaan hydrolysoida ja pelkistää uudeksi sokerimolekyyliksi, jossa on yksi hiiliatomi enemmän kuin alkuperäisessä lähtöaineessa. Fischer julkaisi tutkimuksen vuonna 1889.
Kiliani–Fischer-synteesin ensimmäisessä vaiheessa nukleofiilinen syanidi-ioni reagoi aldoosin tai ketoosin elektrofiilisen karbonyyliryhmän kanssa additioreaktiolla muodostaen syanohydriinin. Syanohydriini reagoi happamissa vesiliuoksissa muodostaen aldonihapon rengasrakenteisen esterin eli laktonin. Tämä laktoni voidaan pelkistää käyttämällä natriumin elohopea-amalgaamia aldehydiksi. Toinen tapa on pelkistää syanohydriini vedyttämällä imiiniksi, joka voidaan hydrolysoida happamissa olosuhteissa aldehydiksi. Reaktiossa muodostuu kahden keskenään epimeerisen sokerin seos. Esimerkiksi arabinoosista muodostuu glukoosia ja mannoosia ja ksyloosista muodostuu Kiliani–Fischer-synteesillä guloosia ja idoosia.


title: Like Good Wine

text: Like Good Wine on Jimmy Träskelinin, Sampo Korvan ja Antti Janka-Murroksen The Worn Soles -yhtyeen 2017 ilmestynyt esikoisalbumi.


title: Like Good Wine

text: Albumi äänitettiin Jylhän kylätalolla Kaustisella AEA R88 -mikrofonilla ilman päälleäänityksiä.


title: Like Good Wine

text: Kaikki kappaleet sovittaneet Jimmy Träskelin, Sampo Korva ja Antti Janka-Murros.


title: Poika ja hedelmäkori

text: Poika ja hedelmäkori (ital. "Il fruttaiuolo") on italialaisen taidemaalari Caravaggion öljymaalaus vuosilta 1593-1594. Maalaus on esillä Borghesen taidegalleriassa Roomassa.


title: Tuija Wetterstrand

text: Tuija Wetterstrand on suomalainen arkeologi ja historioitsija, joka on kirjoittanut tietokirjoja useista eri aihepiireistä. Hän on julkaissut teoksia muun muassa Suomen kalliomaalauksista sekä Santiago de Compostelan pyhiinvaelluksesta. Vuodesta 2004 lähtien Wetterstand on työskennellyt Kuurosokeiden liiton tiedottajana ja julkaissut myös tietokirjan kuurosokeutta aiheuttavasta Usherin oireyhtymästä. Lisäksi hän on työskennellyt muun muassa Siirtolaisuusinstituutissa sekä Suomen suurlähetystössä Vietnamissa.


title: Tuija Wetterstrand

text: Vuosina 1989–1990 Wetterstrand asui YK-tehtävissä olleen puolisonsa kanssa Somaliassa ja julkaisi myöhemmin kirjan perheelleen lähettämistä kirjeistä hajoavan valtion keskeltä. Vuonna 2005 ilmestynyt "Kävellen Santiago de Compostelaan" palkittiin Päätalo-instituutin kilpailussa parhaana omakustanteena julkaistuna dokumenttina. Vuonna 2017 ilmestyi Wetterstrandin isoäidin veljen Anton Vilénin muistelmiin pohjautuva teos, joka kertoo Suomen sisällissotaan osallistuneesta punaisten panssarijunasta.


title: Iriao

text: Iriao () on vuonna 2013 perustettu georgialainen jazz- ja kansanmusiikkiyhtye. Se edusti Georgiaa kappaleella "Šeni gulistvis" vuoden 2018 Eurovision laulukilpailussa Lissabonissa.


title: Iriao

text: Iriaota kuvaillaan yhtyeeksi, joka luo ainutlaatuista musiikkia, joka on yhdistelmä jazzia ja georgialaista kansanmusiikkia. Yhtyeen nimi tulee fraasista “Iriao-uruao”, joka liittyy "Krimantšuli"-nimiseen georgialaiseen jodlaamistyyliin. Vuonna 2013 Iriaon johtaja Davit Malazonia perusti yhtyeen. Häntä kuvaillaan Georgian ensimmäiseksi säveltäjäksi, joka yhdistää jazzia ja georgialaista kansanmusiikkia. Yhtye on esiintynyt myös Malesian vuoden 2014 Borneo Jazz -festivaalilla.


title: Djama’a al-Djedid

text: Djama’a al-Djedid (, ) on osmanien rakentama moskeija Algerian pääkaupungissa Algerissa. Se rakennettiin vuonna 1660 sunnalaisen "Hanafi" -koulukunnan perinteiden mukaisesti. Ranskan siirtomaakaudella moskeija tunnettiin nimellä Mosquée de la Pêcherie ().


title: Ruosniemen hiihtokeskus

text: Ruosniemen hiihtokeskus on yksi Suomen hiihtokeskuksista. Keskus sijaitsee Porin Ruosniemessä. Laskettelukeskuksessa on neljä rinnettä ja kolme hissiä. Rinteiden isoin korkeusero on 30m ja keskuksen pisin rinne on 230 metriä. Ruosniemen hiihtokeskuksessa toimii lisäksi välinevuokraamo ja hiihtokoulu. Lisäksi laskettelukeskuksessa on lumetettu pulkkamäki.


title: Night on Earth (elokuva)

text: Night on Earth on vuonna 1991 ensi-iltansa saanut komediaelokuva, jonka on käsikirjoittanut ja ohjannut Jim Jarmusch. Se kertoo viisi eri tarinaa taksikuskeista ja heidän matkustajistaan Los Angelesissa, New Yorkissa, Pariisissa, Roomassa ja Helsingissä.


title: Sextus Julius Africanus

text: Sextus Julius Africanus (noin 160 – noin 240) oli kristitty matkailija ja historioitsija. Hänen merkittävin teos "Chronographiai" käsitti maailmanhistoriaa luomisesta (Sextuksen mukaan 5549 ennen ajanlaskun alkua) vuoteen 221. Tämä teos ei ole säilynyt, mutta tiedetään myöhempien historioitsijoiden, kuten Eusebioksen käyttäneen tätä ensimmäistä kristillisen kirkon kronologiaa kirkkohistoria teoksessaan. Sextus Julius Africanuksen elämästä ei tiedetä paljokaan. Jonkin verran on näyttöä, että hän on kiertänyt laajasti Egyptissä, Lähi-idässä ja Italiassa. Myöhemmin hän eli Emmaus Nicopolisissa, jota on ehdotettu tarkoittavan samaa paikkaa kuin raamatun Emmaus. Rooman keisarin Severus Alexanderin palveluksessa hän oli lähettiläänä Roomassa vuonna 222.


title: Sextus Julius Africanus

text: Sextukselta tunnetaan myös kaksi kirjettä, joista toinen oli Origenekselle, missä Sextus epäilee Danielin kirjan Susanna-hahmoa sepitteelliseksi ja toinen kirje oli Aristides-nimiselle henkilölle, josta on säilynyt vain osia.


title: Sextus Julius Africanus

text: Sextus Julius Africanuksen kirjoittamana pidetään myös maallisempaa, tietosanakirja tyyppistä teosta nimellä "Kestoi" (Cesti, kirjottu sidosvyö), joka kertoo luonnonhistoriasta, maanviljelystä, sotataidosta, lääketieteestä jne. Otteita tästä teoksesta on löydetty Oksyrhynkhosin papyryksestä läheltä Oksyrhynkhosin kaupunkia Kairosta noin 160 kilometriä etelään.


title: Flower Boy

text: Flower Boy, toiselta nimeltään Scum Fuck Flower Boy on yhdysvaltalaisen hip-hop artisti ja vaatesuunnittelija Tyler, the Creatorin neljäs studioalbumi, jonka julkaisi Columbia Records 21. heinäkuuta 2017. Albumi kuitenkin vuosi internettiin 11 päivää oikeasta julkaisupäivästään.


title: Flower Boy

text: Albumi poikkeaa hyvin paljon muista Tylerin projekteista. Albumin yleisimmät puheenaiheet on yksinäisyys, masennus, kuuluisuus ja seksuaalisuus. Tyler, the Creatorin aiemmissaan projekteissaan on ristiriitaisia sanoituksia homoseksualisuudesta, mutta fanit spekuloivat Tylerin "tulevan ulos kaapista" kappaleella "Garden Shed".


title: Flower Boy

text: Albumin kansitaiteen suunnitteli kuvataiteilija Eric White, joka on suunnitellut aiempien Tylerin albumien kansien parissa, mm. Wolf


title: Flower Boy

text: Albumi on ehdolla Parhaan rap-albumin Grammy-palkinto -kategoriassa kahdeksannessakymmenessä Grammy - palkintogaalassa, joka järjestetään vuoden 2018 alkupuolella.


title: Flower Boy

text: Tyler julkaisi tiedotuksen kiertueesta, jonka hän järjestää Vince Staplesin ja Odd Future -ryhmittymän Tacon kanssa, joka toimii DJ:nä. Kiertue pidetään vuoden 2018 alkupuolella Yhdysvalloissa Albumi on saanut positiivista palautetta kriitikoilta


title: Syre

text: Syre (tyyliteltynä SYRE) on yhdysvaltalaisen hip-hop artistin ja näyttelijän, Jaden Smithin esikoisalbumi, jonka julkaisi MSFTSMusic ja Roc Nation 17. marraskuuta 2017. Kappaleille "Icon" ja "Fallen" on julkaistu musiikkivideot.


title: Syre

text: Albumin nimi tulee Jaden Smithin toisesta nimestä, Jaden Christopher "Syre" Smith ja hän julkaisi albumista ensimmäistä kertaa tietoa 24. lokakuuta 2017 Twitterissä paljastamalla albuminsa nimen ja julkaisupäivän.


title: Syre

text: Jaden aikoo ohjata elokuvan perustuen esikoisalbumiinsa, joka kertoo hänen elämästään Syre - hahmon kautta. Elokuvan on tarkoitus valmistua vuonna 2018


title: Last Young Renegade

text: Last Young Renegade on pop-punk-yhtye All Time Lowin seitsemäs studioalbumi, jonka julkaisi Fueled by Ramen 2. heinäkuuta 2017. Albumi on tyyliltään erilainen kuin muut All Time Lowin albumit, se on poprock-albumi.


title: Last Young Renegade

text: Alex Gaskarth sanoi haastattelussa yhtyeen halunneen tutkia ja kokeilla uusia mahdollisuuksia ja synkempiä teemoja. Heidän sopimuksensa Hopeless Recordsin kanssa raukesi ja he littyivät Fueled by Rameniin.


title: Last Young Renegade

text: All Time Low ja Fueled by Ramen järjesti "Young Renegades Tour" -kiertueen Yhdysvalloissa vuoden 2017 kesällä. Kiertueella oli mukana yhtyeet SWMRS, Night Riots, Waterparks ja The Wrecks.


title: Mikaeli

text: Mikaeli on Mikkelin keskustan tuntumassa, Pankalammen rannalla sijaitseva kongressi- ja konserttitalo. Se valmistui vuonna 1988 arkkitehti Arto Sipisen suunnittelemana. Mikaeli toimi ensimmäiset parikymmentä vuotta Mikkelin kaupunginhallituksen alaisena, kunnes se vuonna 2001 siirtyi kulttuuri- ja vapaa- aikatoimen alaisuuteen. Vuonna 2006 kulttuuritalo yhtiöitettiin Mikkelin Mikaeli Oy:ksi, jonka päätoimintaa on talon tilojen vuokraus.


title: Mikaeli

text: Mikaelissa on kaksi salia, oopperalaulaja Martti Talvelan mukaan nimetty lähes 700-paikkainen konserttisali sekä 166-paikkainen kamarimusiikkisali, joissa molemmissa on nouseva katsomo. Lisäksi Mikaelissa on kokous- ja näyttelytiloja sekä 350-paikkainen tilausravintola.


title: Mikaeli

text: Mikaeli oli Suomen ensimmäisiä monia eri kulttuurilaitoksia yhdistäviä monitoimitaloja tai kulttuurikeskuksia, joita rakennettiin 1980-luvulla erityisesti Itä-Suomen kaupunkeihin. Muita olivat Pieksämäen Kulttuurikeskus Poleeni, Imatran Kulttuuritalo Virta sekä Kouvola-talo ja Kuusankoskitalo.


title: Porvoon uimahalli

text: Porvoon uimahalli on Porvoon keskustassa sijaitseva uimahalli. Halli valmistui vuonna 1970. Uimahallissa on 25 metrin allas, opetusallas, hyppyallas, monitoimiallas, kylmäallas, poreallas, lasten allas ja liukumäki. Hallissa on myös jumppasali ja tilaussauna.


title: Erkki Uitti

text: Erkki Jaakko Uitti (30. maaliskuuta 1956 Jalasjärvi – 28. huhtikuuta 2018 Helsinki) oli suomalainen Rajavartiolaitoksen lippueamiraali.


title: Erkki Uitti

text: Uitti syntyi kapteeni Erkki Uitin ja Elmi Viitalan perheeseen. Hänen puolisonsa vuodesta 1979 oli toimitusjohtaja Tarja Uitti. Erkki Uitti tuli ylioppilaaksi 1975, Kadettikoulusta hän valmistui 1979 ja Sotakorkeakoulusta 1989. Uitti toimi Suomenlahden merivartioston vartiolaivan perämiehenä ja päällikkönä 1979–1984. Merivartiokoulun kurssinjohtaja hän oli 1984–1989, Pohjanlahden merivartioston apulaiskomentaja 1990–1994, Rajavartiolaitoksen esikunnan esiupseeri 1994–1999 ja Vartiolentolaivueen komentaja 2000–2005. Uitti toimi Suomenlahden merivartioston komentajana 2005–2007, Rajavartiolaitoksen esikunnan henkilöstöosaston päälliköksi hänet nimitettiin 2007. Lippueamiraaliksi Uitti ylennettiin 2007.


title: Botswanan kansallinen kirjastopalvelu

text: Botswanan kansallinen kirjastopalvelu (, lyh. BNLS; ) on Botswanan pääkaupunki Gaboronessa toimiva maansa kirjasto- ja tietopalvelujen keskuslaitos ja kansalliskirjasto. Se pyrkii edistämään lukutaitoa, koulutusta, tutkimusta ja virkistäytymistä sekä hankkimaan ja säilyttämään myöhempää käyttöä varten Botswanaa koskevaa tai botswanalaisten julkaisemaa tietoaineistoa riippumatta siitä, missä aineisto on julkaistu. BNLS toimii maansa Nuoriso-, urheilu- ja kulttuuriministeriön alaisuudessa.


title: Botswanan kansallinen kirjastopalvelu

text: Botswanan kansallinen kirjastopalvelu on perustettu 29. syyskuuta 1967. Kirjastopalvelulla on vapaakappaleoikeus. BNLS:n kehittämistä on rahoittanut maan hallituksen ohella muun muassa Bill ja Melinda Gatesin säätiö.


title: Mike Lee (yhdysvaltalainen poliitikko)

text: Mike Lee (s. 4. kesäkuuta 1971 Mesa, Arizona, Yhdysvallat) on yhdysvaltalainen juristi ja republikaanipoliitikko. Hän on toiminut vuodesta 2011 lähtien Utahin osavaltiota edustavana senaattorina Yhdysvaltain senaatissa, jossa hänen nykyinen virkakautensa päättyy vuonna 2023. Hän on tällä hetkellä (2018) kongressin yhteisen talouskomitean varapuheenjohtaja.


title: Mike Lee (yhdysvaltalainen poliitikko)

text: Mike Lee on naimisissa Sharon Leen kanssa, ja heillä on kolme lasta. Leen isä oli juristi Rex E. Lee.


title: Mistral (S73)

text: Mistral (runkonumero S73) on Espanjan laivaston vuonna 1983 vesille laskettu Galerna-luokan sukellusvene.


title: Mistral (S73)

text: Alus tilattiin kesäkuussa 1977 Cartagenasta, missä köli laskettiin 30. toukokuuta 1980. Alus laskettiin vesille 14. marraskuuta 1983 ja otettiin palvelukseen 5. kesäkuuta 1985.


title: Mistral (S73)

text: Alus on palveluksessa vuonna 2018.


title: Tramontana (S74)

text: Tramontana (runkonumero S74) on Espanjan laivaston vuonna 1984 vesille laskettu Galerna-luokan sukellusvene.


title: Tramontana (S74)

text: Alus tilattiin kesäkuussa 1977 Cartagenasta, missä köli laskettiin 10. joulukuuta 1981. Alus laskettiin vesille 30. marraskuuta 1984 ja otettiin palvelukseen 27. tammikuuta 1986.


title: Tramontana (S74)

text: Alus on palveluksessa vuonna 2018.


title: Siroco (S72)

text: Siroco (runkonumero S72) oli Espanjan laivaston vuonna 1982 vesille laskettu Galerna-luokan sukellusvene.


title: Siroco (S72)

text: Alus tilattiin toukokuussa 1975 Cartagenasta, missä köli laskettiin 27. marraskuuta 1978. Alus laskettiin vesille 13. marraskuuta 1982 ja otettiin palvelukseen 5. joulukuuta 1983.


title: Siroco (S72)

text: Espanjan talouskriisin vuoksi alus poistettiin palveluksesta kesäkuussa 2012, jotta suunniteltua modernisointia ei tarvitsisi toteuttaa. Suunnitelman mukaan alus on kolmen muun aluksen varaosina, kunnes uudet S80 luokan alukset saadaan palvelukseen.


title: Kuusenjuurikääpä

text: Kuusenjuurikääpä ("Heterobasidion parviporum") on tyypillinen juurikääpä, joka aiheuttaa merkittäviä metsätuhoja muun muassa Suomessa. Lajia pidettiin pitkään samana kuin männynjuurikääpää ("H. annosum"), mutta sen pillit ovat pienemmät, se on erikoistunut pääasiassa kuusiin, joissa se aiheuttaa maannousemaa eli se pilaa kuusen sisäosia alhaalta lähtien jopa kymmenen metrin korkeuteen. Itse itiöemä on vaikeammin nähtävissä, koska se sijaitsee juuriston alla tai resupinaattisena kaatuneilla rungoilla.


title: Mike Lee

text: Mike Lee on muun maussa seuraavien henkilöiden nimi:


title: Jalkapallon Maakuntasarjan kausi 1956

text: Jalkapallon Maakuntasarjan kausi 1956 oli Suomen kolmanneksi korkeimman sarjatason kausi jalkapallossa kaudella 1956. Sarjaan kelpuutettiin 69 joukkuetta. Alunperin oli joukkueiden lukumäärä 63, johon liittokokous kuitenkin hyväksyi edellisenä vuonna poisjääneet 6 TUL:n joukkuetta.


title: Jalkapallon Maakuntasarjan kausi 1956

text: Sarja pelattiin neljässä ryhmässä, kukin ryhmä jaettuna kahteen lohkoon, joten lohkoja oli kaikkiaan 8, kussakin 7-10 joukkuetta. Lohkoissa pelattiin kaksinkertainen sarja, jonka jälkeen kunkin ryhmän lohkovoittajat pelasivat kaksoisottelun Suomensarjaan pääsystä.


title: Jalkapallon Maakuntasarjan kausi 1956

text: Salon Viestin sarjapaikka myönnettiin Salon Palloilijoille ja Tammerfors Bollklubb'in sarjapaikka Tappara ry:lle.


title: Jalkapallon Maakuntasarjan kausi 1956

text: Oulunkylän Työväen Urheilijat luopui.


title: Puffin Island (Anglesey)

text:
Puffin Island () on saari Pohjois-Walesissä Angleseyn saaren pohjoisosassa. Saaresta alkaa Menainsalmen koillinen pään. Viikingit käyttivät saaresta nimeä Priestholm.
Pyhä Seiriol perusti Penmonin luostarin 600-luvulla saaren läheisyyteen. Samalla hän perusti saarelle uskonnollisen yhteisön. Siitä juontuu saaren kymriläinen nimi Ynys Seiriol eli Seiriolin saari. Sanotaan, että Pyhä Seiriol oli haudattu saarelle, samoin kun hänen suojelijansa Gwyneddin kuningas Maelgwn Gwynedd. Saarella on useita keskiaikaisia luostareiden raunioita sekä 1100-luvulta peräisin oleva kirkon torni. Giraldus Cambrensis mainitsee saaren matkallaan Walesissa vuonna 1188.
Saaren englanninkielisen nimi Puffin Island on suomeksi Lunnisaari. Nimensä mukaan saarella oli suuri lunnipopulaatio. Myös ruokeja oli saarella runsaasti. 1890-luvulla saarelle kuitenkin pääsi isorottia, jotka romahduttivat saaren pesivät lintukannat. Vuonna 1998 aloitettiin rottien poistaminen saarelta, toivoen että linnut palaisivat pesimään saarelle.
Puffin Islandin ja Angleseyn saaressa olevan niemen Penmon Pointin (kymriksi "Trwyn Du") välinen salmi on vaarallinen purjehtia. Vuonna 1831 Liverpoolista tullut laiva "Rothesay Castle" upposi salmeen. Pian tämän haverin jälkeen rakennettiin Trwyn Dun majakka.


title: Henning Jensen

text: Henning Jensen (17. elokuuta 1949 – 4. joulukuuta 2017) oli tanskalainen jalkapalloilija, pelipaikaltaan hyökkääjä. Hän pelasi ammattilaisena Saksassa, Espanjassa ja Alankomaissa. Hän oli yksi kahdeksasta ehdokkaasta Tanskan Jalkapalloliiton valitessa vuonna 2006 Tanskan kaikkien aikojen parasta jalkapalloilijaa.


title: Henning Jensen

text: Jensen siirtyi kotimaansa Nørresundbystä saksalaiseen Borussia Mönchengladbachiin vuonna 1972. Neljän vuoden aikana hän voitti UEFA-cupin sekä kaksi Saksan mestaruutta. Vuonna 1976 hän siirtyi ensimmäisenä tanskalaispelaajana espanjalaisseura Real Madridiin, jossa hän vuosina 1976–1979 pelatessaan voitti kaksi Espanjan mestaruutta. Alankomaissa hän pelasi Ajaxissa vuodet 1979–1981 ja voitti yhden Alankomaiden mestaruuden. Palattuaan kotimaahansa hän edusti Aarhus GF:ää vuodet 1981–1983 sekä vielä Nørresundbytä vuonna 1984.


title: Henning Jensen

text: Tanskan maajoukkueessa Jensen pelasi 21 maaottelua, joissa hän teki yhdeksän maalia.


title: Sivu

text: Sivu voi tarkoittaa seuraavia asioita:


title: Korpisoturi (romaani)

text: Korpisoturi on suomalaisen kirjailijan Laura Gustafssonin vuonna 2016 julkaisema romaani. Kirja kertoo Ahma-nimisestä miehestä, joka varautuu maailmanloppuun ja katastrofiin erakoitumalla Itä-Suomeen.


title: Korpisoturi (romaani)

text: Kirja oli ehdolla vuoden 2017 Tulenkantaja-palkinnon saajaksi.


Kongon demokraattisen tasavallan kansalliskirjasto () on Kinshasassa toimiva Kongon demokraattisen tasavallan kansalliskirjasto.


title: Kongon demokraattisen tasavallan kansalliskirjasto

text: Kansalliskirjasto perustettiin vuonna 1949. YK:n vuonna 1999 perustettu Kongon demokraattiseen tasavaltaan suuntautunut rauhanturvaoperaatio (MONUC; ja sen seuraaja MONUSCO 2010–) on avustanut myös kansalliskirjaston kunnostamisessa.


title: Antero Karttunen

text: Mauno Antero Karttunen (s. 17. tammikuuta 1936 Ilmajoki) on suomalainen musiikkitoimittaja ja -tuottaja, joka toimi Yleisradion musiikkipäällikkönä vuosina 1976–1999 ja "Finnish Music Quarterlyn" päätoimittajana 1984–1996. Koulutukseltaan hän on filosofian lisensiaatti. Hänet tunnetaan Wienin filharmonikkojen uudenvuoden televisiokonserttien selostajana vuodesta 1961 alkaen. Hän jatkaa tässä tehtävässä edelleen yli 80 vuoden iässä.


title: Antero Karttunen

text: Antero Karttunen syntyi Etelä-Pohjanmaan Ilmajoella, jossa hänen isänsä Mauno Karttunen toimi Etelä-Pohjanmaan Opiston rehtorina. Lapsuutensa hän vietti Tuusulanjärven kulttuuriympäristössä isän siirryttyä ensin Tuusulan kansanopiston ja pian vastaperustetun Luther-opiston johtajaksi Järvenpäähän. Sotien jälkeen perhe palasi Etelä-Pohjanmaalle. Antero Karttunen kirjoitti ylioppilaaksi vuonna 1955 ja suoritti filosofian kandidaatin tutkinnon 1962 ja filosofian lisensiaatin tutkinnon 1977 Helsingin yliopistossa. Vuonna 1963 hän sai päästötodistuksen Sibelius-Akatemian konserttiosastolta. Hän aloitti uransa Yleisradiossa freelance-toimittajana opiskeluvuosinaan 1957–1962, toimi sitten muun muassa ohjelmatoimittajana, musiikkikriitikkona ja äänilevyarkiston päällikkönä, kunnes hänet nimitettiin Yleisradion musiikkipäälliköksi vuonna 1976. Tässä tehtävässä hän vastasi klassisen musiikin koordinoinnista radiossa ja televisiossa sekä vastasi radion musiikkiosastosta ja toimi muun muassa Euroopan yleisradiounionin asiantuntijaryhmässä. Hän jäi eläkkeelle vuosituhannen vaihteessa.


title: Antero Karttunen

text: Vuonna 1984 Karttunen kutsuttiin "Finnish Music Quarterlyn" ensimmäiseksi päätoimittajaksi.


title: Antero Karttunen

text: Antero Karttusen puoliso vuodesta 1963 on oopperalaulaja Heljä Angervo. Hänen sisarensa on tekstiilitaiteilija Riitta-Liisa Haavisto.


title: Dark Side of Mind

text: Dark Side of Mind on oululaisen heavy metal -yhtye Afterworldin esikoisalbumi, joka julkaistiin vuonna 1998. Vuonna 1999 saksalainen Noise Records julkaisi albumin maailmanlaajuisesti.


title: Dark Side of Mind

text: Kansikuvan on toteuttanut Joe Petagno.


title: Everybody (albumi)

text: Everybody on yhdysvaltalaisen hip hop -artisti Logicin kolmas studioalbumi, jonka julkaisi Logicin oma levy-yhtiö Visionary Music Group ja Def Jam 5. toukokuuta 2017. Albumi on saavuttanut platinalevyn aseman Yhdysvalloissa.


title: Everybody (albumi)

text: Albumille julkaistut singlet ovat olleet listamenestyksiä ja kappaleille "1-800-273-8225", "Take it Back" ja "Black Spiderman" on julkaistu musiikkivideot.


title: Everybody (albumi)

text: Logic julkaisi 5. toukokuuta Everybody -albumille dokumentaarion, joka kuvaa tarkemmin albumin taustaa ja tekemistä. Dokumentaario tuli kaupan päälle mukana albumin - deluxeversiossa ja se on noin tunnin pituinen.


title: Everybody (albumi)

text: Logic, Big Lenbo ja Joey Bada$$ järjestivät albumin julkaisun jälkeen kiertueen Yhdysvalloissa kesällä 2017.


title: Everybody (albumi)

text: Albumin ensimmäinen nimi oli "God", jonka Logic vaihtoi "AfricAryan":iksi. Logic vaihtoi lopullisesti albumin nimeksi "Everybody", koska edellinen nimi viittaa Hitlerin rotuoppiin.


title: Everybody (albumi)

text: Albumi myös käsittelee rasismia ja Logicin elämää kahta rotua edustavana ihmisenä. Logic kuvaa aihetta Atom -nimisen henkilön tarinan kautta, joka kuolee auto-onnettomuudessa ja herää Jumalan luona. Jumala kertoo Atomille, että hänen täytyy elää jokaisen maan päällä olevan ihmisen elämä, että hän pääsee jatko-elämään. Jokainen kappale kertoo yhdestä Atomin kokemasta elämästä.


title: Everybody (albumi)

text: Albumin kansikuvan on suunnitellut Sam Spratt, joka käytti teokseensa inspiraationa Paolo Veronesen vuonna 1563 maalaamaa ""The Wedding At Cana"" -maalausta. Albumin kansikuvassa hahmot esittävät Logicille tärkeitä henkilöitä, esim. muita artisteja tai perheenjäseniä. Logicia esittää keskellä oleva robotti ja hahmoilla on avaruusasut viittauksena edelliseen The Incredible True Story -projektiin. Sam Spratt on kuvittanut kaikki Logicin albumit ja mixtapet Under Pressure -albumista lähtien. Albumi sai vaihtelevaa palautetta kriitikoilta


title: Connecting Animals

text: Connecting Animals on oululaisen heavy metal -yhtye Afterworldin toinen studioalbumi, joka julkaistiin vuonna 2000. Saksalainen Noise Records julkaisi albumin maailmanlaajuisesti.


title: Connecting Animals

text: Kansikuvan on toteuttanut Joe Petagno.


title: Malin kansalliskirjasto

text: Malin kansalliskirjasto () on Malin pääkaupungissa Bamakossa toimiva maansa kansalliskirjasto.


title: Malin kansalliskirjasto

text: Vaatimattomasta hallituksen kirjastosta alkunsa saanut kansalliskirjasto muutti vuonna 1968 Kouloubasta Ouolofobougouun avenue Kassé Kéïtalle. Vuonna 2002 se sai uudet laajat tilat ACI 2000:n kaupunginosasta.


title: Malin kansalliskirjasto

text: Kirjaston kokoelmat käsittävät 17 540 teosta: 14 109 kirjaa, 3 327 väitöskirjaa ja 72 kausijulkaisua (etupäässä sanomalehtiä). Kirjastolla on ollut vapaakappaleoikeus Malissa julkaistuihin kirjoihin ja kausijulkaisuihin vuodesta 1985. Se hankkii teoksia myös ostamalla sekä lahjoituksien ja kirjavaihdon avulla. Vuosittain ostetaan yli tuhat uutta kirjaa. Kirjasto ei tilaa ulkomaisia lehtiä, mutta saa niitä jonkin verran lahjoituksina. Ääni- ja kuvatallenteita ja muita aineistoja on hyvin vähän.


title: Malin kansalliskirjasto

text: Palveluihin kuuluvat lukusali, tietopalvelu, valokopionti, tulostus ja digitointi ja Internet-yhteys. Kirjasto järjestää tiedonhaku- ja kirjastokoulutusta, myöntää ISBN- ja ISSN-numerot Malissa julkaistaville kirjoille ja lehdille ja ylläpitää Malin kansallisbibliografiaa.


title: Jenna Saario

text: Jenna Saario (s. 14. huhtikuuta 1998) on suomalainen salibandyn pelaaja. Hänen pelipaikkansa on hyökkääjä. Seuratasolla hän edustaa Salibandyliigassa pelaavaa Turun Palloseuraa, jossa hän pelasi ensimmäisen liigapelinsä 15-vuotiaana kaudella 2013–2014. Aiemmin hän pelasi FBC Turun joukkueessa. TPS:ssä hän voitti Suomen Cupin vuonna 2017. Kaudella 2015–2016 hän oli SM-liigan pistepörssin kakkonen (37+22=59).


title: Jenna Saario

text: Maajoukkueessa Saario saavutti hopeaa vuoden 2017 MM-kilpailuissa. Vuonna 2016 hän saavutti nuorten MM-hopeaa.


title: Jenna Saario

text: Saario kirjoitti ylioppilaaksi Kerttulin urheilulukiosta syksyllä 2017.


title: Jenna Saario

text: Jenna Saarion pikkusisko Jasmin Saario pelaa myös TPS:n liigajoukkueessa.


title: Shayratin ohjusisku

text: Shayratin ohjusisku oli Yhdysvaltojen toteuttama ohjusisku 7. huhtikuuta 2017 Syyrian asevoimien käyttämää Shayratin lentotukikohtaa vastaan. Yhdysvaltain laivaston kaksi hävittäjää laukaisivat 59 Tomahawk-risteilyohjusta tukikohtaan, jonka kärsimät tarkemmat vauriot vaihtelevat eri lähteissä. Ohjusisku tehtiin Khan Sheikounin kemiallisen iskun jälkeen. Yli 80 henkilöä oli saanut surmansa kapinallisten hallitsemalla alueella ja eri tahot pitivät iskun toteuttajana Syyrian ilmavoimia, jotka käyttivät sariinia tai sen kaltaista kemikaalia. Syyria ja Venäjä tuomitsivat Yhdysvaltain ohjusiskun, mutta suuri osa Yhdysvaltain liittolaisista kehui Yhdysvaltojen toimintaa.


title: Shayratin ohjusisku

text: Shayratin lentotukikohta sijaitsee Syyrian Homsin maakunnassa noin 25 kilometriä Homsin kaupungista etelään. Se koostuu kahdesta kiitotiestä, lentokonesuojista, varastoista ja muista rakennuksista. Syyrian sisällissodan aikana Syyrian ilmavoimat on operoinut Shayratista muun muassa Su-22 ja MiG-23 -lentokoneita. Marraskuusta 2015 lentotukikohtaa käyttivät myös Venäjän ilmavoimat, jotka olivat sijoittaneet tukikohtaan esimerkiksi Mi-24 ja Ka-52 -taisteluhelikoptereita. Myös Hizbollahin ja Iranin tukemien iraklaisten asejoukkojen uskotaan käyttäneen tukikohtaa. Shayratin tukikohtaa käytettiin myös kemiallisten aseiden varastointiin. Kun hallituksen joukkoja oli aiemmin syytetty sariinin käytöstä Damaskoksen esikaupunkialueella Bašar al-Assad oli suostunut luopumaan maansa kemiallisten aseiden varastoista.


title: Shayratin ohjusisku

text: Silminnäkijöiden mukaan aamulla noin kello puoli kuusi Suomen aikaa 4. huhtikuuta Syyrian kapinallisten hallitsemaan kaupunkiin Khan Sheikhouniin Idlibin eteläpuolella tehtiin ilmaisku, jonka jälkeen monet paikalliset alkoivat saada kemiallisten aseiden käyttöön liittyviä oireita, joiden uskottiin johtuvan sariinista tai sen kaltaisesta kemikaalista. Turkin terveysministerin mukaan joidenkin Turkkiin tuotujen potilaiden virtsasta havaittiin merkkejä sariinista. Ranskan tiedustelupalvelun mukaan merkkejä sariinista oli myös iskupaikan ympäristöstä kerätyissä näytteissä. Iskussa sai surmansa arviolta yli 80 henkilöä.


title: Shayratin ohjusisku

text: Iskun jälkeen Syyrian hallitus kiisti vielä samana päivänä käyttäneensä mitään kemiallista tai muuten myrkyllistä ainetta. Bašar al-Assad väitti myöhemmin tapauksen olleen huijaus, jolla oikeutettiin Yhdysvaltojen tekemä ohjusisku. Syyria ei heti aluksi myöntänyt minkäänlaista ilmaiskua. Venäjän mukaan Syyrian ilmavoimat olivat tehneet ilmaiskun kapinallisten suurta ammusvarastoa vastaan Khan Sheikhounin itälaitamilla kello 23:30–00.30 Suomen aikaa. Venäjän mukaan varaston lähistöllä oli myös rakennuksia, joissa valmistettiin ammuksia kemiallisten aseiden käyttöä varten. Venäjän ilmoittama kellonaika ilmaiskulle poikkeaa muista tiedoista usealla tunnilla, mutta eron syytä ei selitetty tarkemmin. Yhdysvaltojen tiedustelupalvelun mukaan Syyria teki ilmaiskun kapinallisten Haman pohjoispuolella toteuttaman hyökkäyksen takia. Yhdysvaltojen mukaan sen tutkat havaitsivat Syyrian ilmavoimien Su-22 -lentokoneiden lähteneen Shayratinin tukikohdasta ja lentäneen kahteen kertaan Khan Sheikhounin yli kello 05.37 ja 05.46 Suomen aikaa. Myös YK:n tutkijoiden mukaan kemiallisen iskun toteutti Syyrian ilmavoimat.


title: Shayratin ohjusisku

text: Yhdysvallat teki ohjusiskun Shayratin lentotukikohtaan aamulla 7. huhtikuuta. Iskun aikana Yhdysvaltain laivasto laukaisi 59 Tomahawk-risteilyohjusta hävittäjiltä USS Porter ja USS Ross Välimerellä. Ohjusten kohteita olivat lentokoneet, lentokonesuojat, varastot, ammusvarastot ja ilmapuolustus tukikohdan alueella. Ohjukset osuivat tukikohtaan noin kello 03.40 Suomen aikaa. Päätöksen iskun toteuttamisesta teki Yhdysvaltain presidentti Donald Trump. Trump sanoi pitämässään tiedotustilaisuudessa iskun tarkoituksena olevan estää ja ehkäistä kemiallisten aseiden käyttöä ja leviämistä. Yhdysvaltain ulkoministeri Rex Tillersonin mukaan presidentin päätökseen vaikutti kemiallisen iskun seurausten näkeminen. Tillerson sanoi myös uhkana olleen kemiallisten aseiden käytön yleistyminen, mikäli Yhdysvallat ei olisi toiminut mitenkään. Yhdysvaltojen mukaan tukikohtaa käyttäneitä Venäjän joukkoja varoitettiin iskusta etukäteen ja myös Venäjä vahvisti ennakkoon annetun varoituksen.


title: Shayratin ohjusisku

text: Puolustusministeri James Mattis kommentoi iskun tuhonneen noin 20 % Syyrian ilmavoimien lentokonekalustosta ja Syyrian kyvyn täydentää lentokoneidensa polttoainetta tai ammuksia lentotukikohdassa heikentyneen merkittävästi. Syyrian asevoimat kuvailivat vahinkoja merkittäviksi. Venäjän puolustusministeriön mukaan kuitenkin vain kuusi MiG-23 lentokonetta oli tuhoutunut ja laukaistuista ohjuksista vain 23 oli osunut Shayratiin. Yhdysvaltojen mukaan ohjuksista kaikki yhtä lukuun ottamatta osuivat tukikohtaan. Syyrialainen Homsin maakunnan kuvernööri sanoi iskun jälkeen seitsemän henkilön haavoittuneen. Viranomaiset ilmoittivat lisäksi kuolleita olevan viisi, heistä kolme sotilaita ja kaksi siviiliä. Syrian Observatory for Human Rights-järjestö (SOHR) uutisoi neljän sotilaan saaneen surmansa. SOHR:n mukaan Syyrian ilmavoimien koneita nousi tukikohdan kiitoteiltä vain muutamia tunteja iskun jälkeen.


title: Shayratin ohjusisku

text: Syyrian hallinto kommentoi Yhdysvaltojen iskun olleen harkitsematon ja edesvastuuton, sekä sen vaikeuttavan toimia terroristeja vastaan. Oppositioryhmät pitivät iskua tervetulleena. Venäjä tuomitsi iskun pitäen sitä kansainvälisten lakien vastaisena aggressiona itsenäistä valtiota vastaan. Yhdysvalloissa ja johtajat suurimmassa osassa muuta maailmaa pitivät kovaotteisia toimia Syyriaa vastaan oikeutettuna kemiallisen iskun jälkeen. Republikaanit John McCain ja Lindsey Graham tukivat iskua julkisesti. Demokraattien entinen presidenttiehdokas Hillary Clinton kommentoi iskun olleen toimiva vastaisku Assadille ja että hän kannattaisi myös laajempia iskuja muita Syyrian lentotukikohtia vastaan. Demokraatit Elizabeth Warren ja Tim Kaine kommentoivat puolestaan, että Assadia oli pidettävä vastuussa, mutta että laajempi sotilaallinen sekaantuminen Syyriassa olisi hyväksyttävä ensin kongressissa. Yhdysvaltain liittolaismaat Israel, Egypti, Jordania ja Turkki kehuivat Yhdysvaltojen päätöstä toteuttaa isku.


title: Shayratin ohjusisku

text: Yhdistyneiden kansakuntien turvallisuusneuvosto piti iskun jälkeen hätäkokouksen New Yorkissa. Yhdysvaltojen YK:n lähettiläs Nikki Haley toisti Yhdysvaltojen kannan iskun tarpeellisuudesta ja syytti Venäjää ja Irania Assadin tukemisesta selvien rikosten jälkeen. Hän totesi myös Yhdysvaltojen olevan valmis myös lisätoimiin, mutta toivoi iskun olevan tarpeeksi. Venäjän lähettiläs Vladimir Safronkov piti iskuja lainvastaisina. Turvallisuusneuvosto äänesti pakotteista Syyriaa vastaan kemiallisen iskun takia, mutta Venäjä ja Kiina kaatoivat ehdotuksen veto-oikeudellaan.


title: Rolf Carls

text: Rolf Carls (29. toukokuuta 1885 – 24. huhtikuuta 1945) oli saksalainen kenraaliamiraali.


title: Rolf Carls

text: Ensimmäisen maailmansodan alussa Carls kuului kadettina risteilijä "SMS Breslaun" miehistöön. Myöhemmin hän palveli taistelulaiva "SMS Königillä" ja sukellusveneiden "SM U-9" ja "SM U-124" päällikköinä. Sodan jälkeen Carls koulutettiin uudelleen ja hänestä tuli merivoimien esikunnan koulutusosaston johtaja. Tästä tehtävästä hänet siirrettiin maalilaivaksi muutetun taistelulaiva "Hessenin" päälliköksi.


title: Rolf Carls

text: Vuonna 1933 Carls nimitettiin merivoimien esikuntapäälliköksi ja seuraavana vuonna linjalaivojen komentajaksi. Carls oli Saksan merivoimien komentaja Espanjan sisällissodan aikana, ja sen jälkeen tehtävänimikkeesi tuli Itämeren komentaja. Myöhemmin hänet nimitettiin Marinegruppe Nordin komentajaksi. Carls nimitettiin kenraaliamiraaliksi, ja häntä pidettiin ”komentajan kruununprinssinä” eli lähes varmana seuraajana.


title: Rolf Carls

text: Carls lähetti muun muassa Suomen sotilasjohdolle virallisen onnittelun Neuvostoliiton laivaston sukellusvene "S-7" upottamisesta Ahvenanmerellä 21. lokakuuta 1942 (suv. Vesihiisi, kapteeniluutnantti O. Aittola).


title: Rolf Carls

text: Alkuvuodesta 1943 suuramiraali Erich Raeder erosi laivastonkomentajan tehtävästä riitauduttuaan Adolf Hitlerin kanssa. Hitler antoi periksi ja pyysi nimeämään kaksi seuraajaa. Raeder nimesi Carlsin ja Karl Dönitzin, joista Hitler valitsi Dönitzin. Carls erosi myöhemmin, mahdollisesti estääkseen kitkat valtion sotilasjohdossa.


title: Rolf Carls

text: Carls kuoli Bad Oldesloessa 24. huhtikuuta 1945 Königstraße-ammattikoulun kellarissa, jossa kuoli 29 muutakin.


title: Casey Mittelstadt

text: Casey Mittelstadt (s. 22. marraskuuta 1998 Edina, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Buffalo Sabresin organisaatiossa. Seura varasi hänet ensimmäisellä kierroksella koko NHL:n varaustilaisuuden kahdeksantena pelaajana kesällä . Mittelstadt on pelipaikaltaan keskushyökkääjä, mutta osaa pelata myös laidassa.


title: Casey Mittelstadt

text: Mittelstadt syntyi Edinassa, mutta kasvoi Eden Prairiessa. Hän kävi high schoolin kotikaupungissaan Eden Prairie High Schoolissa. Mittelstadt valittiin kauden 2013–2014 päätteeksi Minnesotan osavaltion Bantam-sarjan vuoden pelaajaksi. Green Bay Gamblers varasi hänet 73. pelaajana USHL:n varaustilaisuudessa 2014. Kaudella 2015–2016 Mittelstadt toimi Eden Prairie High'n varakapteenina. Hänet valittiin kauden päätteeksi koko Yhdysvaltojen parhaaksi lukiolaispelaajaksi. Mittelstadt pelasi valtaosan kaudestaan myös Yhdysvaltain maajoukkueen kehitysohjelman mukana.


title: Casey Mittelstadt

text: Kaudeksi 2016–2017 Mittelstadt siirtyi hänet kaksi vuotta aiemmin varanneeseen Green Bay Gamblersin USHL-joukkueeseen. Hän teki kuitenkin varsin erikoisen ratkaisun ja pelasi valtaosan kaudestaan vielä myös Eden Prairie High Schoolin joukkueessa, jonka kapteenina Mittelstadt toimi. Hänet palkittiin kauden päätteeksi Minnesotan osavaltion parhaana lukiolaispelaajana Minnesota Mr. Hockey Awardilla sekä valittiin koko Yhdysvaltojen parhaaksi lukiolaispelaajaksi. Mittelstadt pelasi kauden aikana myös CCM/USA Hockey All-American Prospects Gamessa. Hän teki ottelussa Team Howen paidassa kaksi maalia ja palkittiin ottelun arvokkaimpana pelaajana.


title: Casey Mittelstadt

text: Buffalo Sabres varasi Mittelstadtin koko NHL:n varaustilaisuuden kahdeksantena pelaajana kesällä . Hän oli varaustilaisuuden ensimmäisenä varattu yhdysvaltalaispelaaja. Mittelstadt siirtyi kaudeksi 2017–2018 Minnesotan yliopistojoukkueeseen. Hän oli joukkueen toiseksi paras pistemies Rem Pitlickin jälkeen tehoilla 11+19=30. Mittelstadt valittiin kauden päätteeksi B1G:n tulokkaiden tähdistökentälliseen.


title: Casey Mittelstadt

text: Ensimmäisen yliopistokautensa päätteeksi, maaliskuussa 2018 Mittelstadt teki kolmivuotisen tulokassopimuksen Buffalo Sabresin kanssa. Hän siirtyi heti seuran NHL-joukkueen vahvuuteen. Mittelstadt teki NHL-debyyttinsä runkosarjan kuudenneksi viimeisellä kierroksella 29. maaliskuuta 2018 Detroit Red Wingsia vastaan. Hän sai ottelussa jääaikaa 12.53 minuuttia. Mittelstadt keräsi myös yhden syöttöpisteen Evan Rodriguesin maaliin. Hän keräsi ottelusta teholukeman –1. NHL-uransa avausmaalin Mittelstadt teki viidessä ottelussaan runkosarjan toiseksi viimeisellä kierroksella 6. huhtikuuta 2018 ylivoimalla vieraissa Tampa Bay Lightningia vastaan. Hän pelasi loppukaudella NHL:ssä kaikkiaan kuusi runkosarjaottelua tehopistein 1+4=5.


title: Casey Mittelstadt

text: Mittelstadt pelasi alle 20-vuotiaiden MM-kilpailuissa vuonna 2018, jolloin hän voitti pronssia. Mittelstadt jakoi koko turnauksen pistepörssin voiton Tšekin Martin Nečasin kanssa tehoilla 4+7=11, mutta vei varsinaisen kärkisijan suuremman maalimäärän turvin. Hänet valittiin koko turnauksen arvokkaimmaksi pelaajaksi, parhaaksi hyökkääjäksi ja tähdistökentälliseen. Valmennus valitsi Mittelstadtin Yhdysvaltain turnauksen yhdeksi kolmesta parhaasta pelaajasta. Hänet valittiin myös sekä Tanskaa että Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.


title: Casey Mittelstadt

text: Mittelstadt pelasi alle 18-vuotiaiden MM-kilpailuissa vuonna 2016, jolloin hän voitti pronssia. Mittelstadt pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän oli tehoilla 3+4=7 Yhdysvaltain paras syöttäjä ja jakoi sisäisen pistepörssin voiton Kailer Yamamoton kanssa. Mittelstadt jakoi myös joukkueen sisäisen tehotilaston voiton Cam Dineenin kanssa lukemalla +3.


title: Casey Mittelstadt

text: "The Sports Forecaster" -sivuston mukaan Mittelstadt on dynaaminen ja luova pelintekijä, joka näkee kentän hyvin, omaa pehmeät kädet ja syöttää hyvin. Hän on myös optimaalisen kokoinen NHL-tasolle. Mittelstadtilta voi odottaa melko suuria pistemääriä tasolla kuin tasolla. Hänen tulisi kuitenkin lisätä voimaa voittaakseen paremmin kaksinkamppailuja. Mittelstadt ei ole myöskään aina samalla aaltopituudella ketjukavereidensa kanssa, kun hänen pelinäkemyksensä eroaa ajoittain muista.


title: Casey Mittelstadt

text: NHL:n Draft Prospects -profiilissa Mittelstadtia verrataan pelityyliltään John Tavaresiin ja Tyler Seguiniin.


title: Casey Mittelstadt

text: Mittelstadtin pikkuveljet John ja Luke pelaavat Eden Prairie High Schoolin joukkueessa.


title: Ukrainalaisten nationalistien järjestö

text: Ukrainalaisten nationalistien järjestö (, OUN) oli vuonna 1929 perustettu Ukrainan itsenäisyyttä ja yhtenäisyyttä ajanut äärinationalistinen maanalainen taistelujärjestö, joka toimi aktiivisesti varsinkin Puolaan kuuluneessa Länsi-Ukrainassa, Galitsian ja Volynian alueella. Toisen maailmansodan aikana kahteen kilpailevaan siipeen jakautunut OUN teki yhteistyötä Saksan kanssa, mutta myös laajensi toimintansa vastarintaliikkeeksi perustettuun Ukrainan kansannousuarmeijaan (UPA), joka taisteli ajoittain sekä Saksaa että Neuvostoliittoa vastaan.


title: Ukrainalaisten nationalistien järjestö

text: Ukrainalaisten nationalistien järjestön edeltäjä oli Ukrainan sotilasjärjestö (UVO), jonka perustivat vuonna 1920 lyhytikäisen Länsi-Ukrainan kansantasavallan armeijan veteraanit. Puola oli valloittanut Länsi-Ukrainan vuonna 1919 ja ulkovallat tunnustivat sen osaksi Puolaa vuonna 1923. Muut osat Ukrainasta muodostivat Neuvostoliittoon liitetyn Ukrainan neuvostotasavallan, jossa nationalistit eivät voineet turvallisesti toimia. OUN syntyi, kun UVO yhdistyi kolmen opiskelijajärjestön kanssa. Perustava kokous pidettiin Wienissä Itävallassa tammi–helmikuun vaihteessa 1929.


title: Ukrainalaisten nationalistien järjestö

text: Järjestön perustajien mielestä vuonna 1918 lyhytaikaisesti toteutunut Ukrainan itsenäisyys oli menetetty, koska Ukrainan kansantasavalta oli ollut liian liberaali ja vasemmistolainen, epäpätevästi johdettu ja heikko. He vaativat nyt ankaraa kuria, yksilöiden täydellistä alistamista kansakunnalle ja diktatorista päätöksentekoa demokratian sijasta. OUN:n tärkein ideologi oli Lvivissä ("Lwów") vaikuttanut poliittinen kirjailija Dmytro Dontsov, joka ei tosin itse liittynyt järjestöön. Hänen ajattelussaan oli yhtymäkohtia italialaiseen fasismiin ja saksalaiseen kansallissosialismiin.


title: Ukrainalaisten nationalistien järjestö

text: OUN, kuten myös sen edeltäjä UVO, tunnettiin väkivaltaisista ja terroristisista toimintatavoistaan. Se aloitti heinäkuussa 1930 Galitsiassa ja Volyniassa sabotaasi-iskujen, ryöstöjen ja salamurhien sarjan, mihin Puolan hallitus vastasi lähettämällä armeijan miehittämään ukrainalaisalueiden maaseutua. Iskut kohdistuivat viranomaisiin ja puolalaisiin maanomistajiin sekä näiden omaisuuteen. Salamurhien kohteiksi päätyi puolalaisten ohella monia ”pettureiksi” julistettuja maltillisia ukrainalaisia. Noin 60:stä uhrista tunnetuimmat olivat vuonna 1931 murhattu sovitteleva puolalainen poliitikko Tadeusz Hołówko ja vuonna 1934 murhattu Puolan sisäministeri Bronisław Pieracki. Neuvosto-Ukrainan nälänhädästä kantautuneet tiedot johtivat neuvostoliittolaisten diplomaattien kostomurhiin. Enemmistö Puolan ukrainalaisista kannatti maltillisempia puolueita, jotka vastustivat OUN:n toimintaa, mutta sille muodostui myös huomattava oma kannatus varsinkin nuorison keskuudessa. Koska järjestön tavoitteena oli koko Puolan valtion romahduttaminen, se ryhtyi yhteistyöhön Saksan tiedustelun kanssa.


title: Ukrainalaisten nationalistien järjestö

text: Puolan viranomaiset onnistuivat vangitsemaan pääosan OUN:n paikallisista johtajista 1930-luvun aikana. OUN:n ensimmäinen johtaja oli maanpaossa elänyt Jevhen Konovalets, jonka neuvostoagentti murhasi vuonna 1938 Hollannissa. Hänen kuoltuaan järjestö jakautui kahtia. Kun Konovaletsin seuraajaksi valitulle konservatiiviselle upseerille Andri Melnykille vuonna 1939 annettiin mahtipontinen arvonimi "vožd", ’johtaja’, joukko OUN:n nuorempia kannattajia ryhmittyi Stepan Banderan ympärille, jonka saksalaiset vapauttivat puolalaisesta vankilasta syksyllä 1939. Bandera perusti helmikuussa 1940 kilpailevan järjestöjohdon. Melnykin siipi tunnettiin tästä alkaen nimellä OUN-M ja Banderan siipi nimellä OUN-B. Banderalaiset olivat kiinnostuneempia Dontsovin ajattelun ja fasismin mystisistä piirteistä kuten tahdonvoiman korostamisesta.


title: Ukrainalaisten nationalistien järjestö

text: Saksan valloitettua Puolan syksyllä 1939 OUN:lle sallittiin avoin toiminta ja OUN-M:n edustajat osallistuivat ukrainalaisalueiden saksalaismieliseen paikallishallintoon. Yhteistyö Saksan kanssa jatkui myös Saksan hyökättyä Neuvostoliittoon kesällä 1941, mutta vähemmän lojaalissa muodossa. OUN-B:n johto julisti 30. kesäkuuta 1941 omin päin muodostaneensa Lvivissä Jaroslav Stetskon johtaman itsenäisen Ukrainan hallituksen. Saksa ei hyväksynyt Ukrainan itsenäisyyttä ja pääosa järjestön johdosta pidätettiin. Melnyk ja Bandera viettivät suurimman osan sota-ajasta keskitysleireillä Saksassa, mutta paikallistasolla OUN:n kumpikin siipi jatkoi yhteistyötä saksalaisen miehityshallinnon kanssa. OUN:n jäsenet myös avustivat saksalaisia "Einsatzgruppen"-ryhmiä juutalaisten joukkomurhaamisessa. Toisaalta OUN-B siirsi vuosina 1942–1943 pääosan toiminnastaan uuteen vastarinta-armeijaan UPA:an, joka taisteli sekä Neuvostoliiton että ajoittain myös Saksan armeijaa vastaan. UPA suoritti myös itsenäisesti puolalaisten joukkomurhia Länsi-Ukrainassa vuosina 1943–1944. OUN-M:n aloitteesta Saksa perusti vuonna 1943 ukrainalaisia vapaaehtoisia varten SS-divisioona Galitsian, joka soti Saksan armeijassa pelkästään Neuvostoliittoa vastaan. Myös OUN-B ryhtyi tukemaan divisioonaa, joka sodan lopussa otti nimen Ukrainan kansallinen armeija. UPA:n jäänteet jatkoivat pienimuotoista sissisotaa Ukrainan syrjäseuduilla 1950-luvun puolelle saakka.


title: Ukrainalaisten nationalistien järjestö

text: OUN:n toiminta Ukrainassa luhistui toisen maailmansodan jälkeen, mutta järjestön veteraanit dominoivat ukrainalaisten emigranttien yhteisöä lännessä, erityisesti Kanadassa, johon pakeni paljon ukrainalaisia. Molemmat siivet jatkoivat erillistä toimintaa ja keskinäistä kilpailua. Bandera joutui vuonna 1959 salamurhan uhriksi. OUN on nimellisesti jatkanut olemassaoloaan 1990-luvulla uudelleenitsenäistyneessä Ukrainassa.


title: Somalian kansalliskirjasto

text:
Somalian kansalliskirjasto (, , ) on Somalian pääkaupungissa Mogadishussa toimiva maansa kansalliskirjasto.
Kansalliskirjaston toiminnot ja vuonna 1986 valmistunut kirjastorakennus vahingoittuivat pahoin sisällissodassa sekä valtion hajoamisen (1991) jälkeisenä sekasorron aikana. Rakennusta on kunnostettu ja kirjastokokoelmia pyritty elvyttämään vuonna 2012 muodostetun liittovaltion aikana. Loppuvuodenna 2016 uutisoitiin aikeista avata kansalliskirjasto uudelleen yleisölle.


title: Rajputit

text: Rajputit (sanskritiksi: "raja-putra", "kuninkaan poika") ovat yksi Intian kastilaitoksen kasteista. Rajputit ovat kshatriyat-soturikastiin kuuluvaa hinduaatelistoa. Rajput-nimitys käsittää useita patrilineaarisia klaaneja, jotka historiallisesti yhdistettiin soturiuteen. Useat klaanit kutsuvat itseään rajputeiksi, kaikkia ei kuitenkaan yleisesti hyväksytä.


title: Rajputit

text: Intiassa rajputit ovat vaikuttaneet pohjois-, länsi- ja keskiosissa, nykyisten Rajasthanin, Gujaratin, Uttar Pradeshin, Himachal Pradeshin, Haryanan, Jammun, Punjabin, Uttarakhandin, Madhya Pradeshin ja Biharin alueilla. Pakistanissa heidän vaikutusalueita ovat olleet Punjab ja Sindh.


title: Jalkapallon Maakuntasarjan kausi 1957

text: Jalkapallon Maakuntasarjan kausi 1957 oli Suomen kolmanneksi korkeimman sarjatason kausi jalkapallossa kaudella 1957. Sarjaan kelpuutettiin 64 joukkuetta.


title: Jalkapallon Maakuntasarjan kausi 1957

text: Sarjassa lohkoja oli kaikkiaan 8, kuudessa 8 joukkuetta, muissa 7 ja 9. Lohkoissa pelattiin kaksinkertainen sarja, ja kaikki lohkovoittajat nousivat Suomensarjaan


title: Tansanian kansallinen keskuskirjasto

text: Tansanian kansallinen keskuskirjasto (, ) on Tansanian suurimmassa kaupungissa Dar es Salaamissa toimiva kansalliskirjasto.


title: Tansanian kansallinen keskuskirjasto

text: Sen toiminnasta vastaa vuonna 1963 perustettu, Tansanian Opetus- ja ammattikoulutusministeriön alainen, maan yleisten kirjastojen kehittämisestä huolehtiva virasto (, lyh. TLSB, ).


title: Mifu

text: Mifu on Valion valmistama, suomalaisesta maidosta valmistettu proteiinipitoinen ruokarae tai suikale. Mifua markkinoidaan lihan korvikkeeksi laktovegetaariseen ruokavalioon. Tuote on laktoositon, gluteeniton, kananmunaton ja soijaton. Mifu on kypsä, mutta sen voi myös paistaa. Tuotteita on saatavilla niin maustamattomina kuin maustettuina.2010-luvulla on Suomessa tuotu markkinoille myös muita jauhelihaa korvaamaan tarkoitettuja kasvi- ja hyönteisproteiinituotteita, kuten Gold&Green Foodsin Nyhtökaura, Verso Foodin Härkis, Raision Elovena Muru kaurajauhis ja Entomophagy Solutions Oy:n Sirkkis.


title: Joshua Norris

text: Joshua Norris (s. 5. toukokuuta 1999 Oxford, Michigan, Yhdysvallat) on yhdysvaltalais-kanadalainen jääkiekkoilija, joka pelaa Michiganin yliopistojoukkueessa. Hän on pelipaikaltaan keskushyökkääjä. San Jose Sharks varasi Norrisin ensimmäisellä kierroksella 19. pelaajana kesällä , mutta seura kauppasi hänen pelaajaoikeutensa kuitenkin osana suurta pelaajakauppaa Ottawa Senatorsiin syyskuussa 2018.


title: Joshua Norris

text: "The Sports Forecaster" -sivuston mukaan Norris on kahden suunnan sentteri, jolla on erinomainen lähtönopeus. Norrisilla on myös hyviä pelintekijän ominaisuuksia ja hänellä on myös jonkin verran ratkaisukykyä. Norrisin tulisi kuitenkin käyttää kokoaan paremmin hyväksi ja kehittää kokonaisvaltaista pelaamistaan. Hänellä on potentiaalia olla myös vielä parempi hyökkäyspään pelaaja.


title: Joshua Norris

text: Norris pelasi C-juniorina Oakland Jr. Grizzliesin joukkueessa, kunnes Niagara IceDogs varasi hänet 110. pelaajana OHL:n varaustilaisuudessa 2015. Hän ei kuitenkaan siirtynyt CHL:ään, vaan vietti vuodet 2015–2017 Yhdysvaltain maajoukkueen kehitysohjelman mukana. Kaudella 2016–2017 Norris pelasi myös CCM/USA Hockey All-American Prospects Gamessa.


title: Joshua Norris

text: San Jose Sharks varasi Norrisin ensimmäisellä kierroksella 19. pelaajana . Hän siirtyi kaudeksi 2017–2018 Michiganin yliopistojoukkueeseen. Syyskuussa 2018 Sharks kauppasi Norrisin pelaajaoikeudet, hyökkääjät Chris Tierneyn ja Rūdolfs Balcersin, puolustaja Dylan DeMelon sekä kesän toisen kierroksen ja kesän ensimmäisen kierroksen ehdolliset varausvuorot Ottawa Senatorsiin vaihdossa puolustaja Erik Karlssoniin ja hyökkääjä Francis Perroniin.


title: Joshua Norris

text: Norris pelasi alle 20-vuotiaiden MM-kilpailuissa vuosina 2018 ja 2019, joista jälkimmäinen turnaus päättyi hopeaan ja ensimmäinen pronssiin. Vuoden 2018 turnauksessa hänet valittiin Ruotsia vastaan pelatun välieräottelun päätteeksi Yhdysvaltain ottelun parhaaksi pelaajaksi. Vuoden 2019 turnauksessa Norris voitti joukkueensa sisäisen tehotilaston lukemalla +6. Hän ratkaisi Yhdysvalloille välieräpaikan tehtyään puolivälieräottelussa Tšekkiä vastaan joukkueensa 3–1-voittoon päättyneen ottelun ratkaisumaalin.


title: Joshua Norris

text: Norris pelasi myös alle 18-vuotiaiden MM-kilpailuissa vuonna 2017, jolloin hän toimi Yhdysvaltain varakapteenina ja voitti maailmanmestaruuden. Norris valittiin Sveitsiä vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän teki Yhdysvaltojen 4–2-voittoon päättyneessä ottelussa joukkueelle välieräpaikan ratkaisseen osuman.


title: Joshua Norris

text: Norris pelasi myös World U-17 Hockey Challengessa vuonna 2015.


title: Joshua Norris

text: Norrisin isoveli Coale pelaa Ferris State Universityn yliopistojoukkueessa. Veljesten kanadalainen isä Dwayne Norris pelasi omalla urallaan 20 NHL-ottelua ja osallistui Lillehammerin olympiakisoihin 1994. Myös heidän setänsä Warren Norris pelasi jääkiekkoa ammattilaisena.


title: Marawin taistelu

text: Marawin taistelu oli yhteenotto Isis-järjestöön yhteyksissä olleiden asejoukkojen ja Filippiinien asevoimien välillä. Taistelut alkoivat 23. toukokuuta 2017 asemiesten vallattua Marawin kaupungin Filippiineille kuuluvalla Mindanaon saarella ja armeija valtasi kaupungin takaisin 154 päivää kestäneiden taistelujen jälkeen 23. lokakuuta. Taistelujen aikana sai surmansa 165 armeijan sotilasta ja 920 kapinallista, sekä 47 siviiliä. 360 000 siviiliä pakeni Marawista ja sen lähialueilta ja itse kaupunki kärsi mittavia vahinkoja ankarien katutaistelujen aikana.


title: Marawin taistelu

text: Marawin taistelu käytiin Filippiineihin kuuluvalla Mindanaon saarella. Alueen islaminuskoiset heimot tunnetaan yhteisnimellä morot ja heillä on pitkä historia aseellisessa vastarinnassa keskushallintoa vastaan. Taisteluja käytiin jo Espanjan siirtomaakaudella. Filippiinien itsenäistyttyä keskushallinnon ja morojen välejä kiristi esimerkiksi Filippiinien kristityn valtaväestön muuttoliike Mindanaolle, jonka seurauksena paikalliset muslimit jäivät vähemmistöksi. Moron kansallinen vapautusrintama (Moro National Liberation Front, MNLF) perustettiin 1960-luvulla ja verisessä konfliktissa keskushallinnon kanssa kuoli tuhansia. Myöhemmin järjestöstä erkani Moron islamilainen vapautusrintama (Moro Islamic Liberation Front, MILF). Enemmän tai vähemmän kansallismielisten järjestöjen ohella alkoi muodostua myös radikaalimpaa islamia ajaneita ryhmiä, joista tunnetuin vuonna 1991 perustettu Abu Sayyaf, jolla oli yhteyksiä al-Qaedaan.


title: Marawin taistelu

text: Vuonna 2014 Abu Sayyafin komentaja Isnilon Hapilon vannoi uskollisuudenvalan Isis-järjestölle, mikä johti Abu Sayyafin hajoamiseen eri ryhmittymiin. Hapilon siirtyi Abu Sayyafin perinteiseltä tukialueelta Sululta ja Basilanilta Mindanaolle, jossa hän liittoutui kolmen pienen ääri-islamilaisen liikkeen kanssa. Yksi näistä oli Maute-ryhmä, jonka olivat perustaneet veljekset Omar ja Abdullah Maute. Veljeksillä oli sukusiteitä MILF-järjestöön, joka on sittemmin pyrkinyt tekemään pesäeroa islamilaisten liikkeiden ääripäihin. Maute-ryhmä alkoi tehdä iskuja vuonna 2013 ja esimerkiksi elokuussa 2016 he vapauttivat 23 vankia hyökkäyksessä Marawin vankilaan. Tammikuussa 2016 ryhmä valtasi Butigin kaupungin, mutta keskushallinnon joukot valtasivat sen takaisin helmikuussa. Matkustaminen Syyriaan oli vaikeutunut merkittävästi vuoden 2016 puoliväliin mennessä, jolloin Isis-järjestön johto alkoi kannustaa kannattajiaan jihadiin Filippiineillä. Kesäkuussa 2016 järjestö julkaisi videon, jossa taistelijoita Indonesiasta, Malesiasta ja Filippiineiltä kehotettiin matkustamaan Syyrian sijaan Filippiineille. Marawin valtausta suunniteltiin ilmeisesti ramadanin ajaksi sen propaganda-arvon takia ja taistelun uskottiin tuovan järjestön riveihin uusia vapaaehtoisia.


title: Marawin taistelu

text: Ennen taistelujen alkamista Marawissa oli arviolta 200 000 asukasta. Kaupunki on paikallisten maranaojen uskonnollinen keskus.


title: Marawin taistelu

text: Taistelut Marawissa alkoivat 23. toukokuuta 2017. Filippiinien armeijan joukot toteuttivat Abu Sayyafin johtaja Isnilon Hapilonin vangitsemiseen tähdänneen operaation, jonka epäonnistumisen jälkeen kaupungin kaduilla alkoi liikkua Isis-järjestön lippuja kantaneita asemiehiä. Kapinallisten oli ilmeisesti onnistunut yllättää Filippiinien armeija vastarinnan raivokkuudella ja voimalla. Asemiehet polttivat rakennuksia ja miehittivät kaupungin päätiet ja suurimmat sillat. Asemiehiä oli satoja. Filippiinien asevoimat arvioivat aluksi väärin asemiehiä olevan vain muutama tusina. Venäjällä tuolloin vierailulla ollut Filippiinien presidentti Rodrigo Duterte julisti vielä samana päivänä poikkeustilan Mindanaolle ja palasi seuraavana päivänä Filippiineille.


title: Marawin taistelu

text: Filippiinien armeijan tiedottaja Edgar Arevalo kiisti 24. toukokuuta Isis-järjestöllä olevan yhteyksiä kaupungin vallanneisiin asejoukkoihin. Muutamaa päivää myöhemmin viranomaiset uutisoivat kuitenkin uskovansa kaupungissa olevan Isis-järjestöön kuuluvia ulkomaalaisia taistelijoita. Taisteluun tiedetään sittemmin osallistuneen ääri-islamisteja Malesiasta, Indonesiasta ja kauempaa esimerkiksi Saudi-Arabiata. Asemiehet ottivat panttivankeja ja suorittivat teloituksia, joiden kohteina oli etenkin paikalliset kristityt. Amnesty Internationalin mukaan asemiehet teloittivat vähintään 25 siviiliä ampumalla, tai katkaisemalla näiden kaulan. Suuri valtaosa kaupungin siviiliväestöstä pakeni taistelujen ensimmäisen viikon aikana, mutta Yhdistyneiden kansakuntien mukaan 29. toukokuuta kaupungissa oli loukussa arviolta 2 300 siviiliä. Vielä elokuussa saman määrän arvioitiin olevan noin 300.


title: Marawin taistelu

text: Marawissa käydyt taistelut pitkittyivät etenkin sen rakennetun kaupunkiympäristön takia. Monet kaupungin rakennukset on rakennettu teräsbetonista ja etenkin kaupungin keskustan rakennukset oli näin helppo muuttaa linnoituksiksi. Taisteluille tyypillisiä olivat myös kotitekoisten tai epätavallisten aseiden käyttö. Kapinalliset käyttivät esimerkiksi tavallisille kuluttajille suunnattuja pieniä lennokkeja armeijan liikkeiden seuraamiseen. Myös Filippiinien armeija alkoi käyttää lennokkeja omien rajallisten tiedustelukykyjensä tukemiseksi. Isis-järjestön lehti "Rumiyah" julkaisi kesäkuussa 2017 erikoispainoksen "Jihad Itä-Aasiassa" Taistelua kuvattiin puolustustaisteluna Filippiinejä vastaan ja armeijaa syytettiin esimerkiksi kaupungin kärsimistä tuhoista. Yhdysvaltojen erikoisjoukot tukivat Filippiinien armeijaa, mutta eivät ottaneet osaa varsinaisiin taisteluihin.


title: Marawin taistelu

text: Ramadanin lopulla 25. kesäkuuta julistettiin 8 tuntia kestänyt humanitäärinen tauko taisteluihin. Filippiinien korkein oikeus vahvisti Duterten julistaman poikkeustilan 4. heinäkuuta ja Duterte vieraili taistelualueella Marawissa 20. heinäkuuta. Filippiinien armeijan joukot valtasivat Marawin suurmoskeijan 25. elokuuta ja 22. syyskuuta vallattiin Masiun silta. Samaan aikaan kapinallisten hallussa arvioitiin olevan enää 10 hehtaaria itse kaupungin aluetta. 16. lokakuuta armeija uutisoi Isnilon Hapilonin ja Omar Mauten saaneen surmansa taisteluissa. Abdullah Maute oli saanut surmansa ilmaiskussa syyskuussa. Duterte julisti Marawin olevan vapautettu 17. lokakuuta, mutta kuitenkin vielä 23. lokakuuta armeijan joukot valtasivat rakennuksen, jossa kapinallisten sanotaan käyneen viimeisen taistelunsa. Hieman myöhemmin puolustusministeri Delfin Lorenzana ilmoitti Marawin sotilasoperaatioiden loppuneen.


title: Marawin taistelu

text: Taistelun päättyessä 23. lokakuuta taistelut olivat kestäneet 154 päivää. Sen aikana kodeistaan Marawissa tai sen lähistöltä pakeni 360 000 siviiliä. Virallisten lukujen mukaan 920 kapinallista, 165 sotilasta ja 47 siviiliä saivat surmansa taistelujen aikana. Kapinalliset ottivat 1 780 panttivankia, jotka onnistuttiin vapauttamaan. Itsenäiset järjestöt eivät kuitenkaan ole voineet vahvistaa virallisia lukuja. Marawin rakennukset kärsivät mittavia tuhoja taistelujen aikana. Taistelujen päätyttyä noin puolet kaupungista oli tuhoutunut ilmaiskuissa ja tykistötulessa, sekä ankarissa katutaisteluissa. Taistelut olivat kolaus Filippiinien armeijan uskottavuudelle sen epäonnistuessa jatkuvasti saavuttamaan sille asetettuja aikarajoja taistelun lopettamiseksi. Toisaalta osoitti myös pystyvänsä toimimaan hallitusti. Duterten julistaessa poikkeustilan pelkona oli, että Filippiinit luisuisi autoritääriseen hallintoon, kuten tapahtui esimerkiksi poikkeustilan aikana Ferdinand Marcosin kaudella 1970- ja 1980-luvuilla. Armeijan koettiin kuitenkin käyttäneen hätätilan sille tuomia oikeuksia harkitusti.


title: Marawin taistelu

text: Marawn taistelu lähensi Filippiinien ja Yhdysvaltojen turvallisuusyhteistyötä. Jotkin Filippiinien armeijan tahot kuvailivat Yhdysvaltojen tukea esimerkiksi tiedustelussa jopa ratkaisevaksi tekijäksi taistelussa. Sotilasyhteistyötä lähennettiin myös Malesian kanssa, jolle ääri-islamilaisen ryhmittymät muodostavan saman kaltaisen uhan. Taisteluihin armeijan puolella osallistui myös MILF-järjestön taistelijoita ja taistelun toivottiinkin lähentävän hallituksen ja vuosia sitä vastaan taistelleen kapinallisjärjestön välejä ja nopeuttavan mahdollista rauhansopimusta sen ja hallituksen välillä.


title: Dendriittisolu

text: Dendriittisolu () on antigeenejä käsittelevä solu. Dendriittisolut ovat nisäkkäiden vastustuskyvyn olennainen osa. Dendriittisolujen päätehtävä on prosessoida ja tutkia antigeenejä T-imusoluille ja B-imusoluille. Tämä tekee niistä viestittäjäsoluja esimerkiksi makrofagin ja imusolujen välisessä kommunikaatiossa.


title: Dendriittisolu

text: Dendriittisolut havaitsi ensimmäisenä saksalainen patologi Paul Langerhans. Nykyinen nimitys dendriittisolu vakiintui kuitenkin kun Ralph M. Steinman ja Zanvil A. Cohn todistivat dendriittisolujen tehtävän vastustuskyvyn osien viestinviejänä.


title: Dendriittisolu

text: Kun esimerkiksi haitallinen bakteeri pääsee ihmiskehoon ja se on päässyt jakautumaan niin rajusti etteivät makrofagit eivätkä neutrofiilit ole onnistuneet tuhoamaan uhkaavaa bakteeria kutsuu makrofagi apuun dendriittisolun. Dendriittisolu ottaa näytteen uhasta (tässä tapauksessa bakteerista) ja asettaa sitä pieninä paloina ulkokuorelleen. Tällöin se tekee myös päätöksen mitä antigeenejä kutsutaan paikalle. Kun valinta on tehty matkustaa dendriittisolu lähimpään imusolmukkeeseen, tämä matka kestää dendriittisolulla noin päivän. Päästyään kohteeseensa antaa dendriittisolu näytteen bakteerista T-imusolulle joka alkaa jakaantua rajusti ja tuottamaan vasta-aineita.


title: American Dream

text: American Dream on yhdysvaltalaisen dance-punk -yhtye LCD Soundsystemin neljäs albumi, jonka julkaisi DFA Records ja Columbia Records 1. syyskuuta 2017. Yhtye erosi This is Happening - albumin jälkeen vuonna 2011, mutta kokoontui yhteen vuonna 2016.


title: American Dream

text: 19. heinäkuuta 2017 yhtye julkaisi albuminsa nimen ja tiedotteen "American Dream Tour" -kiertueesta julkisuuteen. Yhtyeen laulaja James Murphy käytti albuminsa kansikuvana kaverinsa Rob Reynoldsin maalausta.


title: American Dream

text: Albumi on ehdolla vuoden 2018 Grammy - gaalassa parhaasta alternative-rock albumista ja parhaasta elektronisen musiikin albumista. Albumi sai positiivista palautetta kriitikoilta


title: Sam & Max Beyond Time and Space

text: Sam & Max: Beyond Time and Space (myös nimellä Sam & Max: Season Two) on Telltale Gamesin kehittämä seikkailupeli. Peli on julkaistu vuonna episodeittain Windowsille, PlayStation 3:lle ja Xbox 360:lle.


title: Sam & Max Beyond Time and Space

text: Peli on jatkoa pelille "Sam & Max Save the World". Pelin seuraaja on "".


title: Hurrikaani Jose

text: Hurrikaani Jose oli vuoden 2017 kymmenes nimetty trooppinen myrsky ja viides hurrikaani Atlantin hurrikaanikaudella. Viisiportaisella Saffirin-Simpsonin hurrikaaniasteikolla se luokiteltiin toiseksi korkeimmalle tasolle neljä.


title: Hurrikaani Jose

text: Se oli pitkäikäinen trooppinen sääjärjestelmä, joka heikkeni välillä mutta voimistui uudelleen.


title: Hurrikaani Jose

text: Jose aiheutti tuulituhoja Karibialla Pienten Antillien alueella ja Yhdysvalloissa Uuden Englannin rannikolla. Myrskyvuoksi nosti merenpintaa Karibialla ja Kanadassa, kun Jose jatkoi matkaansa pohjoiseen.


title: Eino Heikura

text: Eino Emil Heikura (18. lokakuuta 1893 Nurmes – 19. maaliskuuta 1962 Pori) oli suomalainen maanviljelijä, kansanedustaja ja kunnallisneuvos.


title: Eino Heikura

text: Eino Heikuran vanhemmat olivat maanviljelijä Pekka Heikura ja Maria Siira. Hänen puolisonsa vuodesta 1918 oli Elisabet Luoti. Maamieskoulun käytyään Heikura työskenteli tilanhoitajana Ähtärissä 1916–1919 ja Karviassa 1919–1927 sekä maanviljelijänä Karviassa 1927–1962. Hän toimi myös Karvian kunnan siirtoväen huoltojohtajana 1944–1949 ja kansanhuollon apulaisjohtajana 1946–1948.


title: Eino Heikura

text: Heikura valittiin eduskuntaan maalaisliiton edustajaksi Turun läänin pohjoisesta vaalipiiristä vuosiksi 1924–1927 ja 1951–1958. Hän toimi myös Karvian kunnanvaltuuston puheenjohtajana, presidentin valitsijamiehenä 1950 ja 1956 sekä useissa muissa luottamustehtävissä. Heikuralle myönnettiin kunnallisneuvoksen arvonimi 1953.


title: Yrjö Helenius

text: Yrjö Mikael Helenius (21. tammikuuta 1896 Keuruu – 23. tammikuuta 1964 Raisio) oli suomalainen kansanedustaja, verojohtaja ja kunnallisneuvos.


title: Yrjö Helenius

text: Yrjö Heleniuksen vanhemmat olivat rautatientyömies Otto Helenius ja Vihelmiina Huhtala. Hänen puolisonsa vuodesta 1922 oli Alli Senja Lunden. Hän työskenteli kivityömiehenä, rautatierakennus- ja tehdastyöläisenä, Turun läänin eteläisen vaalipiirin sos.dem. piirisihteerinä 1932–1936 ja 1939–1945, Turun läänin eteläisen vaalipiirin sos.dem. toimitsijana 1945–1948, Kaarinan ym. kuntien veropiirin verolautakunnan puheenjohtajana 1949–1959 sekä Raision veropiirin verojohtajana 1960–1963.


title: Yrjö Helenius

text: Helenius valittiin eduskuntaan Suomen sosialidemokraattisen puolueen edustajaksi Turun läänin eteläisestä vaalipiiristä vuosiksi 1936–1939. Hän nousi uudestaan kansanedustajaksi varasijalta vuosiksi 1949–1951 Aino Lehtokosken kuoltua kesken edustajakautensa. Helenius toimi myös Raision kunnanvaltuuston puheenjohtajana, presidentin valitsijamiehenä 1937, 1940, 1943 ja 1950 sekä "Turun Päivälehden" johtokunnan puheenjohtajana. Heleniukselle myönnettiin kunnallisneuvoksen arvonimi 1956.


title: Tietohallintojohtaja

text:
Tietohallintojohtaja (Chief information officer (CIO), chief digital information officer (CDIO) or information technology (IT) director)
Suuressa organisaatiossa tai konsernissa titteli voi olla tietohallintojohtaja (Chief Information Officer, CIO)


title: Tietohallintojohtaja

text: Johtavat, suunnittelevat ja koordinoivat tietotekniikka- ja telekommunikaatiojärjestelmien hankintaa, kehitystä, ylläpitoa ja käyttöä joko suurten yritysten tuotantoyksiköiden johtajina tai toimitusjohtajina sellaisissa yrityksissä, joissa ei ole useampia johtamisen tasoja.


title: Albin Wickman

text: Matts Albin Wickman (29. tammikuuta 1896 Yhdysvallat – 23. elokuuta 1971 Teerijärvi) oli suomalainen kansanedustaja, saarnaaja ja sosiaalineuvos.


title: Albin Wickman

text: Albin Wickmanin vanhemmat olivat maanviljelijä Matts Adolf Wickman ja Emma Maria Koski. Wickman kävi kansanopistoa ja suoritti saarnalupatutkinnon 1921. Hän työskenteli rautateillä, maanviljelijänä kotitilallaan Teerijärvellä vuoteen 1921, Kyrkans Ungdom -liiton saarnaajana vuodesta 1921, lautamiehenä sekä "Människovännen"- ja "Kyrkans Ungdom" -lehtien toimituksen jäsenenä.


title: Albin Wickman

text: Wickman valittiin eduskuntaan ruotsalaisen kansanpuolueen edustajaksi Vaasan läänin pohjoisesta vaalipiiristä vuosiksi 1933–1958 ja Vaasan läänin vaalipiiristä vuosiksi 1962–1966. Hän toimi myös Teerijärven kunnanvaltuuston puheenjohtajana, Suomen YK-valtuuskunnassa, presidentin valitsijamiehenä 1950 ja 1956 sekä useissa muissa luottamustehtävissä. Wickmanille myönnettiin sosiaalineuvoksen arvonimi 1956.


title: Grootfontein

text: Grootfontein on pieni kaupunki Otjozondjupan alueella, Namibiassa. Se perustettiin 1885, kun buurit muuttivat alueelle. Grootfonteinissä on Namibian tärkein sotilastukikohta. Tukikohdassa on lentokenttä, jolla jopa Lockheed C-130 Herculesin kokoiset koneet pystyvät lentämään.


title: Kalmarin resessi

text: Kalmarin resessi on Ruotsin Kalmarissa vuonna 1483 solmittu toteutumaton Ruotsin ja Tanska-Norjan valtioiden sopimus. Siinä Ruotsi tunnusti Tanskan kuninkaan Hannu I:n Ruotsin hallitsijaksi. Sopimuksen mukaan kuningas ei saanut jakaa läänityksiä eikä määrätä veroja ilman valtaneuvosten suostumusta. Neljän valtaneuvoksen muodostama valtiokunta valvoisi valtion varojen käyttöä ja johtaisi maata kuninkaan ollessa pois maasta. Ylimystölle varattiin oikeus nousta kapinaan, mikäli kuningas käyttäytyisi tyrannimaisesti.


title: Kalmarin resessi

text: Sopimus ei kuitenkaan tullut voimaan, koska Hannu ei allekirjoittanut sitä. Hän katsoi sen sitovan itseään liikaa. Kun sopimus raukesi, Hannu ei tässä vaiheessa noussut Kalmarin unionin valtaistuimelle eikä Ruotsi kuulunut unioniin. Hannu voitti ruotsalaiset Sten Sturen joukot Rotebron taistelussa 1497 ja nousi Ruotsin kuninkaaksi edullisemmin ehdoin.


title: Descent (pelisarja)

text: Descent on Parallax Softwaren kehittämä ensimmäisen persoonan ammuntapelien sarja. Peleissä ohjataan avaruusalusta."" on vuonna 2015 Steam-palvelussa Early Access -versiona julkaistu uusi esiosa sarjalle.


title: Gunnar Andersson

text: Sven Gunnar Andersson (18. helmikuuta 1896 Porvoo – 1. tammikuuta 1956 Helsinki) oli suomalainen kansanedustaja ja asiamies.


title: Gunnar Andersson

text: Gunnar Anderssonin vanhemmat olivat renki Anders Johan Andersson ja Fanny Augusta Johansson. Hänen puolisonsa vuodesta 1918 oli Nanny Hildegard Korsberg. Hän työskenteli kauppa-apulaisena ja laivapoikana vuoteen 1913, merimiehenä 1913–1914, sorvaajana Porvoossa 1914–1928, Valtionrautateiden konepajalla Helsingissä 1928–1929, Suomen ruotsalaisen työväenliiton sihteerinä 1929–1940, "Arbetarbladetin" taloudenhoitajana 1933–1940 ja Suomen metallityöväen liiton asiamiehenä 1941–1956.


title: Gunnar Andersson

text: Andersson valittiin eduskuntaan Suomen sosialidemokraattisen puolueen edustajaksi Uudenmaan läänin vaalipiiristä vuosiksi 1933–1951. Hän toimi myös Helsingin kaupunginvaltuutettuna, presidentin valitsijamiehenä 1937, 1940, 1943 ja 1950, Suomen ruotsalaisen työväenliiton puheenjohtajana sekä useissa muissa luottamustehtävissä.


title: Reagan-demokraatti

text: Reagan-demokraatiksi kutsutaan Yhdysvalloissa perinteisesti demokraattista puoluetta kannattavaa työväenluokkaista äänestäjää erityisesti ns. ruostevyöhykkeellä jotka kannattivat republikaanisen puolueen ehdokasta Ronald Reagania joko vuoden 1980 tai 1984 presidentinvaaleissa tai molemmissa näistä. Samaa nimitystä on käytetty myös George H. W. Bushin demokraattisista kannattajista 1988 sekä George W. Bushin kannattajista 2000 ja 2004. Osittain samat äänestäjät loikkasivat myös vuonna 2016 republikaanisen ehdokkaan Donald Trumpin taakse, joka voitti perinteisesti demokraatteja kannattaneissa Pennsylvaniassa, Ohiossa, Michiganissa, Wisconsinissa ja Iowassa jotka olivat niinikään olleet Reaganin valinnan takana.


title: Reagan-demokraatti

text: Vuoden 1980 aikana merkittävä osa yhdysvaltalaisäänestäjistä koki näköalattomuutta 1970-luvun jatkuneen taloudellisen alennustilan sekä Jimmy Carterin presidenttikauden vuoksi, jopa enemmän kuin neljä vuotta aiemmin Gerald Fordin valtakaudella. Nämä äänestäjät päätyivät tukemaan presidentinvaaleissa entistä Kalifornian kuvernööriä Ronald Reagania, jonka optimistinen viesti siivitti hänet lähes ennennäkemättömän suureen voittoon.


title: Reagan-demokraatti

text: Käsitettä Reagan-demokraatti on toisinaan käytetty kuvaamaan demokraattisen puolueen kannattajaa joka on enemmän konservatiivinen kuin liberaali kysymyksissä jotka koskevat esim. kansallista turvallisuutta sekä maahanmuuttoa. Käsite on jossain määrin verrattavissa myös Richard Nixonin lanseeraamaan termiin "Hiljainen enemmistö", jota Reagan itsekin hyödynsi poliittisissa kampanjoissaan 1970-luvun aikana.


title: Väinö Huuhtanen

text: Väinö Huuhtanen (3. huhtikuuta 1896 Kivennapa – 5. toukokuuta 1951 Helsinki) oli suomalainen kansanedustaja, agronomi ja asutusneuvos.


title: Väinö Huuhtanen

text: Väinö Huuhtasen vanhemmat olivat maanviljelijä Juho Huuhtanen ja Maria Pyykkö. Hänen puolisonsa vuodesta 1923 oli Aune Gunilla Kahala. Huuhtanen tuli ylioppilaaksi 1917 ja valmistui agronomiksi 1921. Hän työskenteli Oriveden Opiston opettajana 1921–1922, Leteensuon koeaseman kesäassistenttina 1922, Pohjois-Hämeen maamieskoulun opettajana 1922–1923, Itä-Karjalan maanviljelysseuran sihteerinä 1923–1925, Viipurin läänin maanviljelysseuran maanviljelyskonsulenttina 1925–1926, Viipurin läänin maanviljelysseuran sihteerinä ja toiminnanjohtajana 1926–1948, pika-asutustoiminnan apulaisjohtajana 1941–1942, jälleenrakennustoimikunnan toiminnanjohtajana Viipurissa 1942–1944, maatalousministeriön asutusasiainosaston toimistopäällikkönä 1945–1948, maatalousministeriön asutusneuvoksena 1948–1951, maanhankintalain toimeenpanon tarkkaajana 1946–1949, valtion asutustoimikunnan jäsenenä 1944–1951 sekä maanviljelijänä Vahvialassa.


title: Väinö Huuhtanen

text: Huuhtanen valittiin eduskuntaan maalaisliiton edustajaksi Viipurin läänin itäisestä vaalipiiristä vuosiksi 1929–1933. Hän toimi myös Karjalan kannaksen rahaston neuvottelukunnan puheenjohtajana ja useissa muissa luottamustehtävissä.


title: Prism

text: Prism tai PRISM voi tarkoittaa ainakin seuraavia:


title: Ville Riihinen

text: Vilhelm (Ville) Riihinen (30. toukokuuta 1898 Keuruu – 20. helmikuuta 1974 Helsinki) oli suomalainen kansanedustaja, kirvesmies ja isännöitsijä.


title: Ville Riihinen

text:
Ville Riihisen äiti oli itsellinen Maria Vilhelmiina Riihinen. Hänen puolisonsa vuosina 1925–1945 oli Kerttu Maria Kaivosoja ja vuodesta 1946 Anna Elmina Lindberg. Hän työskenteli kuljetus- ja rakennustöissä Viipurissa,
sanomalehti "Työn" toimittajana ja taloudenhoitajana Viipurissa, Viipurin työväenyhdistyksen taloudenhoitajana sekä Raittiustalo oy Koiton isännöitsijänä ja Raittiusyhdistys Koiton taloudenhoitajana Helsingissä 1957–1968.


title: Ville Riihinen

text: Riihinen oli vankilassa poliittisista syistä 1918, 1925–1928, 1930–1934 ja 1939–1940. Hänet valittiin eduskuntaan Suomen kansan demokraattisen liiton edustajaksi Kymen läänin itäisestä vaalipiiristä vuosiksi 1945–1948 ja Kymen läänin vaalipiiristä vuosiksi 1948–1951.


title: Calaverasin kallo

text: Calaverasin kallo esiteltiin vuonna 1866 kaivoksesta 40 metrin syvyydestä löytyneeksi muinaiseksi ihmiskalloksi, joka olemassaolollaan olisi osoittanut mm. kehitysopin vääräksi. Kyseessä on huijaus.


title: Calaverasin kallo

text: Helmikuun 22. päivänä vuonna 1866 Calaverasissa Kaliforniassa kaivosmiehet väittivät löytäneensä ihmisen kallon 40 metrin syvyydestä laavakerroksen alta. Geologian professori Josiah Whitney piti kalloa aitona ja ajoitti sen plioseenikaudelle. Löydön aitoutta epäiltiin heti tuoreeltaan. Vuonna 1869 San Francisco Bulletin julkaisi uutisen, jonka mukaan kaivosmiehet olisivat avoimesti kertoneet pilailleensa Whitneyn kustannuksella.


title: Calaverasin kallo

text: Antropologi William Holmes tutki kalloa vuosisadan vaihteessa eli 30 vuotta sen löytämisen jälkeen. Hänen näkemyksensä mukaan kallo vaikutti liian uudelta. Holmes haastatteli paikallisia, jotka kertoivat, että kaivosmiesten alkuperäinen tarkoitus oli huijata paikallista lääkäriä ja luonnonhistoriaharrastajaa, joka kuitenkin olisi havainnut kallossa hämähäkinseittiä. Holmes tutki myös kaivoksesta löydetyiksi väitetyitä esineitä. Hän piti kuitenkin epätodennäköisenä, että laavan alta olisi löytynyt esineitä, jotka sattumalta ovat juuri samanlaisia kuin paikallisten intiaanien käyttämät. Holmes myös huomautti, että alueella on tiedetty olevan isoja intiaanien hautapaikkoja, joissa on röykkiöittäin luita näkyvissä, mistä alue on saanut myös espanjankielisen kalloja merkitsevän nimensä.


title: Calaverasin kallo

text: Vuonna 1901 pastori Dyer kertoi, että paikallinen kauppias John Scribner olisi tunnustanut hankkineensa kallon hautapaikalta Salt Spring Valleystä.


title: Calaverasin kallo

text: Antropologi Frederic Putnam selvitti myös kallon alkuperää. Hän sai kuulla samat tarinat, mutta paikallisten mukaan intiaanien hautausmaalta oli löydetty useampia kalloja eikä kaivoksesta väitetyksi löytynyt ollut sama kuin Whitneylle toimitettu. Putnam piti mahdollisena, että kallo ei ole peräisin väitetyltä löytöpaikalta.


title: Calaverasin kallo

text: Teosofien mukaan väite siitä, että kallo ei voinut olla aito, koska se ei sovi teoriaan ihmisen kehityksestä, on pätemätön, koska teosofiassa ihminen ei ole osa evoluutiota, vaan nykyihmiset olivat siirtyneet Atlantikselta jo ennen plioseenikautta.


title: Calaverasin kallo

text: Vuonna 1992 tehdyssä radiohiiliajoituksessa kallon iäksi arvioitiin noin tuhat vuotta.


title: Calaverasin kallo

text: Eräät kreationistiryhmät pitävät kalloa edelleen vanhana eli ajalta ennen vedenpaisumusta. Väitetään myös, että se on kätketty museon kellariin, koska löytö osoittaisi kehitysopin vääräksi.